open-index/open-wikipedia-markdown huggingface dataset:
吳光正

**吳光正**，，上海出世，香港商人，船王包玉剛第二女婿，九龍倉集團主席，前任香港貿易發展局主席（2000年至2007年）、中國全國政協常委，同時亦係吳宗權嘅老頭。

## 生平
吳光正阿爸吳紹麟係曾經喺德國留學嘅建築學博士。吳光正5歲時隨父母定居香港，之後曾經到美國留學，主修物理同數學，攞到俄亥俄州辛辛那提大學學士，再喺哥倫比亞大學商學院攞到工商管理碩士學位。畢業後試過喺紐約同埋香港嘅美國大通銀行任職，1973年同船王包玉剛嘅次女包陪容結婚，1975年喺包玉剛旗下嘅環球船運集團做董事。1981年包玉剛成功喺英資怡和洋行手中收購九龍倉集團嘅控制權，包玉剛逝世後，吳光正喺1986年到1994年期間做九龍倉集團主席，其後曾經辭去主席職務，由李唯仁接替；2002年4月1號做番主席。1986年到1996年期間亦做過會德豐集團主席。
## 政治立場
佢係香港親中派一員。
### 選舉及提名經歷
1996年，吳光正曾經參加首屆香港特區行政長官選舉，重辭晒所有上市公司嘅職務。但最後喺香港特首選舉入面落敗，俾董建華贏咗。吳光正已經表示唔想再角逐特首職務。

2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

## 股東
2011年3月1號，吳光正家族以私人名義買入Ferragamo母公司 SalvatoreFerragamo Italia Spa 8%股權。

2012年9月12號，吳光正家族以私人名義買入龍湖地產（）5.04%股權（2.6049億股），成為公司第二大股東。喺12月6號再度增持，以每股均價15.203元，買入45萬股，涉資共684.13萬元，持股比例由5.99%增至6%。

2012年11月8號，吳光正家族透過哥連頓證券持有新鴻基地產（）1.84%股權。

吳光正依家持有會德豐（）60.01%股權（12.1935億股）。

## 個人榮譽
### 勳銜
* 太平紳士（1993年）
* 金紫荊星章（1998年）
* 大紫荊勳章（2012年）

### 榮譽博士
* 香港中文大學榮譽社會科學博士（1994年）
* 香港理工大學榮譽工商管理博士（1997年）
* 香港城市大學榮譽工商管理學博士（2004年）

## 公職
*香港再出發大聯盟發起人
*香港北京社團總會第一屆理事會名譽會長
## 攷

## 出面網頁
離島區議會

**離島區議會**係香港18個區議會之一，負責協助處理新界離島區嘅事務。係香港18個區議會中面積最大嘅地區。區內有18個議員，其中直選議員10個，當然議員8個。離島區係最多當然議員（即係區內各鄉事委員會主席）嘅區議會。

## 組織
### 分區委員會
*大嶼山分區委員會
*長洲分區委員會
*南丫分區委員會
*坪洲/愉景灣分區委員會

### 事務委員會
*社區事務及文化康樂委員會
*地區設施管理委員會
*旅遊漁農及環境衞生委員會
*交通及運輸委員會

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 註


## 出面網頁
*離島區議會
塔里哈省

**塔里哈省** （**Tarija**）係玻利維亞一個省，喺玻利維亞南部。面積37,623平方公里，2005年人口391,226人。首府塔里哈。下分6縣。

## 出面網頁
*
聖克魯斯省 (玻利維亞)

**聖克魯斯省**（**Santa Cruz**）係玻利維亞東部一個省，亦係九個省中面積最大嘅（370,621平方公里）。人口佔全國第二（2005年人口2,433,602）。首府聖克魯斯。下分15縣。聖塔克魯茲係玻國九省中最有錢嘅一省。地理上係亞馬遜雨林嘅一部份。農業、礦業發達。

## 出面網頁
*
波托西省

**波托西省**（**Potosí**）係玻利維亞嘅一個省，喺玻利維亞西南部，面積118,218平方公里，2005年人口778,771，首府波托西，下分16縣，盛產鹽同銀。
出雲級

**出雲級**係日本軍艦名，個名嚟自古時日本嘅出雲國，可以係：
*出雲級裝甲巡洋艦（1900年到1945年）
*出雲級直升機護衞艦（2013年起）
馬鞍山聖若瑟中學

**馬鞍山聖若瑟中學**（Ma On Shan St. Joseph's Secondary School）係香港一間天主教男女政府津貼文法中學，響新界沙田區馬鞍山，由香港天主教方濟會搞，1996年9月創校。

## 出面網頁
*馬鞍山聖若瑟中學校網
銀澳路

**銀澳路**（**Ngan O Road**）係香港一路，喺新界坑口，地屬將軍澳新市鎮住宅區，駁住昭信路同培成路。全路250米長，係當地出入要道。

## 參考
*香港街道大廈詳圖（通用圖書有限公司出版）
昭信路

**昭信路**（**Chiu Shun Road**）係香港一路，喺新界坑口，地屬將軍澳新市鎮住宅區，駁住坑口道同環保大道。全路長六百五十米，方便車由清水灣道，去清水灣半島西岸同將軍澳市中心。

## 參考
*香港街道地方指南（通用圖書有限公司出版）
培成路

**培成路**（**Pui Shing Road**）係香港新界坑口一路，地屬將軍澳新市鎮住宅區，原本駁住常寧路同寶寧路，後尾寶寧路起坑口體育館，截斷培成路，盡頭變咗迴旋處，淨低六百米長。

## 參考
*香港街道大廈詳圖（通用圖書有限公司出版）
濟南

**濟南**（濟讀仔，；；普通話拼音：Jinan），中國一地，亦係一城，今歸中華人民共和國，係山東省嘅省城。
九龍巴士91M線

**九龍巴士91M線**係香港九巴一條來往將軍澳寶琳站及鑽石山站嘅巴士線，途經香港科技大學、清水灣道呢啲地方。

## 行車路線
* 寶林去鑽石山鐵路站：欣景路、佳景路、寶琳北路、寶寧路、常寧路、重華路、培成路、常寧路、寶寧路、坑口道、清水灣道、銀影路、香港科技大學（南閘）公共運輸交匯處、銀影路、清水灣道、龍翔道、斧山道、彩虹迴旋處、彩虹道、蒲崗村道、鳳德道同龍蟠街。
* 鑽石山鐵路站去寶林：龍蟠街、大磡道、上元街、鳳德道、蒲崗村道、彩虹道、彩虹通路、彩虹巴士總站、彩虹迴旋處、斧山道天橋、斧山道、迴旋處、斧山道、支路、龍翔道、清水灣道、新清水灣道、新利街、利安道、新清水灣道、清水灣道、大學道、清水灣道、坑口道、寶寧路、常寧路、重華路、培成路、常寧路、寶寧路、迴旋處、寶琳北路同佳景路。

### 車站一覽

## 出面網頁

*九巴91M線—九龍巴士
美贊臣

**美贊臣**（**Mead Johnson**）係美國一間國際BB奶粉製造商，響1905年創辦，搞手Edward Mead Johnson都有份搞過莊生公司（Johnson & Johnson）。
九龍巴士8號線

**九龍巴士8號線**由尖沙咀碼頭出入九龍鐵路站，途經紅磡、何文田、油麻地。

2017年7月6號，九巴最後一班用非低地台巴士嘅班次喺呢條線開出，之後九巴成個車隊完成低地台化。

## 歷史
8號巴士係1974年8月16號開辦，當其時路線連接愛民邨同紅磡碼頭，惠及新落成愛民邨嘅居民。紅磡火車站喺1975年11月30號啟用後，巴士總站由紅磡碼頭搬遷至紅磡火車站。而為便利搭客駁船前往港島，1976年7月1號又試將尾站搬去尖沙咀碼頭。

1983年9月28號，何文田巴士線執位，8號同20號巴士（愛民—佐敦道碼頭）合併，總站由愛民邨搬去佐敦道碼頭，兼夾服務埋何文田邨同埋油麻地一帶。其後又喺1999年2月28號延長至九龍地鐵站，方便何文田一帶居民轉搭地下鐵東涌綫與及機場快綫。

順應21世紀潮流，8號線由2002年2月23號起改用全冷氣巴士服務。

## 行車路線
* 去九龍鐵路站：梳士巴利道、漆咸道南、暢運道、安運道、暢運道、機利士南路、蕪湖街、馬頭圍道、佛光街、忠孝街、佛光街、常富街、何文田巴士總站、常富街、佛光街、培正道、窩打老道、彌敦道、佐敦道、連翔道、柯士甸道西、迴旋處、雅翔道、迴旋處、雅翔道同九龍站內通道。
* 去尖沙咀碼頭：九龍站內通道，雅翔道、柯士甸道西、廣東道、佐敦道、彌敦道、窩打老道、培正道、佛光街、常富街、何文田巴士總站、常富街、佛光街、忠孝街、佛光街、馬頭圍道、蕪湖街、大沽街、寶其利街、機利士南路、暢運道、漆咸道南同梳士巴利道。

## 車站一覽

## 用車演變
受到舊何文田邨內嘅窄路，同埋紅磡站平台、由安運道左轉暢運道落紅磡方向天橋嘅窄彎影響，8號線曾經長時間短身嘅雙層巴士行。

喺1980、1990年代，8號線主要用丹尼士喝采同埋利蘭勝利二型前置引擎巴士，呢兩款巴士喺1990年代中後期大量退役之後，8號線就改用10米以下嘅後置引擎巴士。

舊何文田邨啲樓喺2001年拆嗮之後，九巴喺2002年上半年陸續將行經常富街嘅巴士線改成全冷氣巴士服務，8號線用過唔同嘅短身三軸冷氣巴士行駛，包括丹尼士巨龍9.9米、丹尼士三叉戟10.6米同埋富豪超級奧林比安10.6米，其中後兩者係低地台巴士。2003年6月，新何文田巴士總站啟用同埋佢出面嘅常富街擴闊，8號線用車都冇變。

2010年代沙中綫工程展開，連接紅磡同埋紅磡站平台嘅暢運道天橋受到影響，原本近住紅磡站平台嘅一段俾佢西面新起嘅一段橋面取代。新橋面喺2015年初啟用之後，呢個影響8號線派車嘅限制都冇埋，自此8號線除咗12.8米巴士之外，乜類型雙層巴士都有行。

2017年7月6號，九巴安排僅餘嘅兩架非低地台巴士（都係丹尼士巨龍9.9米冷氣巴士）嘅其中一架，喺嗰晚8點行8號線，由尖沙咀碼頭去九龍鐵路站，作為最後一班非低地台巴士嘅班次，之後九巴所有巴士線都用嗮低地台巴士嚟行。

## 流行文化
亞洲電視曾經喺2002年拍過一套電視劇，叫《8號巴士站站情》，用九巴8號線做背景。

## 昔日嘅九巴8號線
第一代8號線喺1920年代開辦，原本由中巴營運，往來尖沙咀同九龍塘（經旺角），1933年6月11號地區專利生效後由九巴接辦，二次大戰期間試過停駛，1946年10月閞返，1967年6月25號上晝因六七暴動再次停駛，之後都冇閞返。

## 參考

## 出面網頁

*九巴8線—九龍巴士
九龍巴士5M線

**九龍巴士5M線**係香港九巴一條來往啟德（德朗邨）同九龍灣站嘅巴士路線，途經啟晴邨、淘大花園呢啲地方。

## 史
*2013年7月31號：路線開辦。

## 服務時間

## 收費
全程收費：$4.3

## 行車路線
經：承啟道、啟東道、天橋、太子道東、觀塘道、福淘街、牛頭角道、天橋、啟祥道、宏光道、啟華街、啟成街同承啟道。

## 車站一覽

|-
| 1 || rowspan = "4" | 啟德 || rowspan = "2" | 承啟道 || 啟德(德朗邨) || 
|-
| 2 || 沐虹街 || 
|-
| 3 || rowspan = "2" | 協調道 || 東九龍總區警察總部 || 
|-
| 4 || 工業貿易大樓 || 

|-
| 5 || rowspan = "2" | 彩虹 || rowspan = "2" | 太子道東 || 彩虹邨 || 
|-
| 6 || 坪石邨 || 
|-
| 7 || 九龍灣 || rowspan = "2" | 觀塘道 || 啟業邨 || 
|-
| 8 || rowspan = "2" | 牛頭角 || 九龍灣站 || 循環線折返點
|-
| 9 || 牛頭角道 || 淘大花園 || 

|-
| 10 || 九龍灣 || 啟華街 || 宏天廣場 || 
|-
| 11 || rowspan = "2" | 啟德 || rowspan = "2" | 承啟道 || 德朗邨停車場 || 
|-
| 12 || 啟德(德朗邨) || 

## 參考
焦糖布甸

**焦糖布甸**（**Crème caramel**）係種布甸，用雞蛋、牛奶、焦糖同香草整，響法國同西班牙流行，食落有少少似焦糖燉蛋。
野狸島

**野狸島**（），又嗌**名亭公園**（），係中國廣東珠海一島，喺香洲區北邊嘅香洲漁港附近。

佢亦係離珠海市區最近嘅島，只係隔400米，有0.42平方公里大。
港式幽默

**港式幽默**係種香港文化，可能嚟自英式幽默（British humour），夾雜住黑色幽默、無厘頭同惡搞。1970年代開始，政治同民生都係港式幽默創作主題，到1980年代初社會焦點轉移到香港主權移交，港式幽默逐漸變成主要針對政治人物同事件嘅幽默創作。

## 出名例子
*電視節目：《雙星報喜》、《歡樂今宵》、《歷史也瘋狂》、《笑星救地球》、《頭條新聞》、《開心主流派》、《香港亂噏》
*電影：《賣身契》、《半斤八兩》、《鬼馬雙星》、《摩登保鑣》、《最佳拍檔》、《精裝追女仔》、《最佳損友》、《打工皇帝》、《雞同鴨講》
*棟篤笑：黃子華、林海峰、許冠文、詹瑞文
香港外展訓練學校

**香港外展訓練學校**（**Outward Bound Hong Kong**，簡稱**OBHK**）係香港新界西貢大網仔一間學校，1970年創校，專門幫大中小學學生、慈善團體、商業機構同政府部門搞外展訓練活動（Outward Bound）。
長春

**長春**（；舊英文名：**Hsinking**；普通話拼音：Changchun）係中華人民共和國吉林省嘅省會。

## 連出去
鄭州

**鄭州**（；；普通話拼音：Zhengzhou），中國一地，亦係一城，今歸中華人民共和國，係河南省嘅省城。
三家村遊樂場

**三家村遊樂場**（）係香港一公園同遊樂場，喺油塘三家村，茶果嶺道同埋四山街交界，前身係三家村臨時房屋區，行政上歸觀塘區，由康樂及文化事務署管。設施有硬地球場、籃球場、排球場，以及七人足球場、五人足球場。

## 設備
*兩個籃球場
*五人硬地足球場
*七人硬地足球場
*洗手間
*更衣室

## 出面網頁
* 官方網頁

類:香港遊樂場
上水游泳池

**上水游泳池**（）係香港新界上水天平路38號一個公眾泳池，由康樂及文化事務署管，依家計劃緊加建室內暖水泳池。

## 史
區域市政局喺1987年計劃三年內，喺北區上水新市鎮新起泳池。選址定於上水第6區，並且同龍琛路體育館一齊動工，至1990年3月時已經進入施工階段。成個工程斥資4,435萬港元，係粉嶺游泳池之後，區內第二個公眾泳池。局方轄下建設工程委員會曾安排全員喺1991年9月18日到場視察。同月9月28日，泳池率先對外免費開放，並於翌日正式啟用，名為**上水公眾戲水池**。

泳池啟用以嚟一直由區域市政局管理，直到2000年1月1日解散後先改由康樂及文化事務署負責。之後2002年2月修訂《公眾衛生及市政條例》，「公眾戲水池」字眼改用「游泳池」代替，即係現名。

## 設施
*嬉水池
*按摩池
*家庭更衣室

## 開放時間
### 夏季（4月至10月）
*第一節：上晝6:30至中午12:00
*第二節：下晝1:00時至6:30
*第三節：晚上7:30至10:00
（暫停開放時段：中午12:00至下晝1:00；下晝6:30至7:30）

## 大清潔日
逢禮拜四（如果大清潔日係公眾假期，游泳池會照常開放，而大清潔日會改喺嗰個禮拜嘅禮拜三進行）

## 出面網頁
*康樂及文化事務署－上水游泳池
G4S

**G4S**（、 ）係一間國際安全解決方案供應商，目前係全球第一大保安公司，亦係全球最大嘅私營僱主，目前喺全球125個國家有65萬7千名G4S員工；

G4S係英國上市嘅國際保安公司，提供安保全面解決方案（安全360）、保安、保鏢、安全系統及技術、活動及會展安全方案、物業管理、現金全面管理（現金360）、ATM機維護、貴重物品押運、以及懲教等服務。

## 歷史
G4S嘅前身係1901年喺丹麥哥本哈根成立嘅Falck、1935年喺英國成立嘅Securicor（1960年成立香港分公司）同埋1968年喺英國成立嘅Group 4。2000年Falck同Group 4合併為Group 4 Falck。2004年Securicor同Group 4 Falck合併，改名為G4S。

2001年12月17號，Securicor同怡和集團聯合宣布，Securicor Plc已買咗怡和集團嘅怡和保安嘅股份。Jardine Securicor嘅核心業務計劃有：安保服務、押鈔、貴重物品專遞及儲存服務及電子安全業務等，服務遍及汶萊、中國、香港、印尼、澳門、馬來西亞、泰國同台灣。Jardine Securicor擁有超過800架安保車輛，並為亞洲各地2,000多部自動櫃員機提供服務。此外，Jardine Securicor被譽為亞洲首屈一指嘅商業保安服務公司。

2011年10月17號，G4S以52億英鎊（82億美元）收購丹麥ISS集團。G4S稱將向ISS單一股東FS Invest II以一半現金一半股票嘅形式支付15.3億英鎊，相當於每股130丹麥克朗，並承擔後者36.7億英鎊嘅債務，總計將支付52億英鎊；此外，該公司重通過配股嘅方式籌資20億英鎊為該交易融資。

2011年11月1號由於股東反對，英國G4S放棄咗對丹麥服務公司ISS嘅收購。

## 參考

## 出面網頁

* G4S官方網站
1995年白俄羅斯全民公投

**1995年白俄羅斯全民公投**係指1995年白俄羅斯嘅全民公投，通過咗白俄羅斯國徽。
試管肉

**試管肉**（英文：test tube meat）係一種喺受控嘅實驗室或者工業環境入面，透過培養動物細胞而製成嘅肉類產品。呢類產品通常叫做**培養肉**（cultured meat）或者**栽培肉**（cultivated meat），屬於**細胞農業**（cellular agriculture）嘅一部分。試管肉係喺動物身體以外進行細胞培養，而唔需要飼養同屠宰成隻動物，最終產品係供人類食用嘅動物組織，而唔係植物性仿肉。

## 分類

試管肉屬於細胞農業嘅一種應用。細胞農業係指透過培養細胞，而唔係養殖完整動物，嚟生產肉類、奶類同蛋類等動物性產品嘅技術領域。現時研究同商業發展主要集中喺牛肉、豬肉、家禽（雞鴨）同海產呢啲傳統肉類，不過亦有研究探索其他物種同新型細胞來源，作為未來產品嘅可能方向。

## 生產

試管肉嘅生產通常由一個細細嘅活體活檢開始，喺仍然生存嘅動物身上取得幹細胞或者肌肉前驅細胞。呢啲細胞具備自我更新能力，並可以變成肌肉同脂肪組織。

細胞會放入含有豐富營養嘅培養液，並擺喺生物反應器入面，培養液會提供胺基酸、糖類、維他命、礦物質同生長因子。為咗形成接近傳統肉類結構嘅組織，研究人員通常會利用可食用支架材料，或者透過三維生物打印等技術，令細胞排列成具有結構嘅肌肉組織。

### 生長因子

喺培養過程入面，細胞生長同分化需要依賴各類生長因子（growth factors），例如促進細胞增殖同肌肉分化嘅蛋白質。早期研究同部分實驗室階段嘅生產，常用一種叫做**牛胎血清**（fetal bovine serum，FBS）嘅培養基成分。胎牛血清係由牛胎血液提取，天然含有多種生長因子、激素同蛋白質，能夠有效支持動物細胞喺體外生長。

不過，由於牛胎血清屬於動物來源，用其引起倫理、成本同可持續性嘅爭拗，亦畀人批評削弱培養肉「用少啲動物」嘅理念。因此，近年研究同產業發展逐步轉向用「無血清培養液」，改用化學上清晰、非動物來源嘅營養配方，以及透過微生物，基因改造細胞，生產出重組嘅生長因子。有研究指，雖然而家無血清培養液仍然面對高成本同埋技術挑戰，但係視為培養肉實現大規模商業化，同提升動物福利嘅關鍵。

## 影響

### 潛在好處

支持者認為，試管肉有潛力大幅減少對密集式畜牧業嘅依賴，從而降低動物屠宰數量，並透過將肉類生產同飼養及宰殺動物分離，改善動物福利。此外，由於生產過程喺受控環境進行，培養肉亦可能減少部分屠宰場相關嘅病原體風險，並用少啲抗生素。部分研究指出，若果可以成功大規模生產，試管肉有機會減少用地嘅需求，並喺特定條件下降低部分溫室氣體排放。

### 潛在問題

批評嘅人話，試管肉現階段嘅生產成本仍然偏高，而技術上相當複雜，大型生產設施可能需要好多能源，令整體環境效益喺商業化規模全面評估之前，仍然唔穩陣。

另外，部分研究同政策分析亦關注培養基成分、食品安全、監管制度差異，以及消費者對於喺生物反應器入面培養出嚟嘅肉類，其安全性、營養價值同「天然程度」嘅接受程度呢啲問題。

## 監管同商業發展

截至2020年代中期，部分國家同地區已經開始批准培養肉作為食品出售，標誌住試管肉由研究階段逐步走向商業化。相關發展引起國際媒體廣泛關注。

## 攷
試管

**試管**（）係實驗室用到嘅長條型透明容器，用嚟做化學同生物學等學科嘅實驗。試管好多時都係用玻璃造嘅，不過亦有啲係用塑膠造嘅。

## 基本諗頭

試管係用嚟處理少量樣本嘅器具，研究人員會喺入面進行操作，觀察反應同埋處理結果。試管嘅大細由幾厘米到二十厘米長，直徑由幾毫米到幾厘米不等。因為做研究好多時都要用明火加熱入面嘅嘢，所以試管好多時都會用耐熱抗膨脹嘅材料製造。一般嚟講，個口冇加工嘅試管可以叫「平口」試管，而為咗增加耐用度而喺個口度整成厚環狀嘅就叫做「卷口」試管。

## 外形分類
***平口試管**，係一條圓底嘅平口玻璃管，管口熔光咗。平口設計可以方便消毒殺死管口嘅細菌。常見嘅平口試管規格有15毫米×150毫米、18毫米×180毫米、20毫米×200毫米、30毫米×300毫米等。
***卷口試管**，係一條管口有卷邊（或者圓口）嘅圓底玻璃管。卷口（或者圓口）係用嚟增加機械強度，同時方便夾住唔容易跌落。
***發酵試管**，係一條管口細而短（口徑6毫米，長30毫米）嘅平口、圓底試管。
***具支試管**，係一條有側支管嘅平口試管，佢條側支管主要用嚟同抽氣管連接，管口用打咗窿嘅膠塞插入過濾漏斗，用嚟代替微量過濾瓶，做微量過濾嘅接收瓶。
***具刻度試管**，外形係一條圓口試管。喺管身上面刻住容量刻度標線，可以直接睇到計量數，用起上嚟好方便。
***具塞試管**，係一條有瓶頸式嘅圓底玻璃管，瓶頸上面配咗磨砂玻璃塞。具塞可以防止容易揮發嘅溶液揮發。
***具塞刻度試管**，佢係一條有磨砂玻璃塞，而且喺管身上面加咗容量刻度嘅試管。對於揮發物質，可以直接計量，又可以防止物質揮發，用起上嚟好方便。

## 睇埋
*化學
*生物學
*熱力學

## 引述
自動波

**自動波**係一種可以自動轉齒輪比嘅嘅波箱。相對於棍波車，揸自動波嘅車唔使用咁多人手操作，新手易啲上手。

## 比喻
香港用「自動波」去比喻唔使人叫都會自己去做嘅意思。

## 睇埋
*棍波
*半自動波
下龍灣

**下龍灣**（；）係越南一海灣，喺廣寧同海防之間，亦係聯合國世界遺產，因風景正到丼一聲而出名。呢處曾有古人類居住。
世界遺產

**世界遺產**（，），全名**聯合國世界遺產**（UNESCO World Heritage Site），係指由聯合國支持、聯合國教科文組織負責執行嘅國際公約建制，佢係以認定對全球人類都有好大自然、文化價值嘅地方，並且好好噉保存呢啲地方為目標。

## 統計同紀錄
截至2015年6月嘅第39屆世界遺產年會，世界上一共有世界遺產1031項，其中文化遺產802項，自然遺產197項，文化同自然雙重遺產32項。喺190個世界遺產公約締約國之中，總共有161國擁有世界遺產。

### 各洲世界遺產數

* 註1：俄羅斯同高加索國家嘅世界遺產係計落歐洲度。
* 註2：係蒙古國同俄羅斯共有嘅自然遺產，分別計咗落亞洲同歐洲度。

## 註
BP (企業)

**BP**（，以前叫**英國石油**（British Petroleum），簡稱**BP**，、），兩廣地區又叫**中國石油BP**或**BP加油站**，係世界最大私營石油公司之一（即國際石油七姊妹之一），亦係世界前十大私營企業集團之一，2012年營業額達到3882.85億美元。該公司前身係創立喺1908年嘅盎格魯-波斯石油公司（Anglo-Persian Oil Company），1954年改稱「British Petroleum」（英國石油公司），同時「BP」縮寫依然常用。該公司整合探油、探氣、煉油、儲油、售油、零售等營業領域。喺1998年一次購併行動之後，「BP」唔再作為「British Petroleum」嘅縮寫，而成為公司正式名稱。喺廣告上，該公司有時使用「超越石油」「Beyond Petroleum」嚟宣傳業務。

中國內地業務方面，BP早喺1998年進軍中國，2010年6月18號，中國石油收購咗呢個企業而改名做**中國石油BP**。

## 參考

## 出面網頁
* BP公司官網
* BP公司Youtube頻道
* BP中國公司官網
温州

**温州**（，温州話音標：y tɕiɤu；浙南鶴佬話：Vo'e Jeu；普通話拼音：Wenzhou）係中國浙江一城，住咗9,122,100人，面積11,784平方公里。
泉州

**泉州**（白話字：Choân-chiu；發音：/t͡suan²⁴⁻²² t͡siu³³/）係中國福建一城，住咗8,128,530人，面積11,245平方公里。
英國航空

**英國航空**（，，又稱**大英航空**、**不列顛航空**，簡稱**英航**）呼號為'speedbird'，係英國嘅國家航空公司，亦係英國歷史上最悠久嘅航空公司，寰宇一家嘅創始會員之一，亦係國際航空集團旗下公司。主要樞紐係倫敦希斯路機場及倫敦吉域機場。

英國航空係全球最大嘅國際航空客運公司，全球第七大嘅貨運航空公司，歐洲第二大航空公司，西歐最大嘅航空公司之一，全球兩間曾經擁有和諧式客機嘅航空公司之一，另一間曾經擁有和諧式客機嘅航空公司係法國航空。英航曾經喺倫敦證券交易所上市，2011年營業額係108億2千7百萬英鎊。

## 歷史
1924年，英國航空嘅前身：帝國航空成立，負責營運英國以東嘅航線，由當時英國四個航空界龍頭合併組成，其後亦設立唔少分公司，包括英國海外航空同埋英國歐洲航空等。1974年，英國海外航空同英國歐洲航空合併，組成英國航空，機隊由BAC 1-11、波音707、波音747、三叉戟、維克斯VC10、維克斯子爵式、維克斯前鋒同L-1011組成。

1976年，英國航空引進咗當時世界上最快嘅民航客機：和諧式客機，1977年引進咗波音747-200。到咗1984年，維珍航空成立，好快成為英國航空嘅競爭對手。

1993年，因應中華民國外交特殊環境而經營倫敦－香港（啟德機場、赤鱲角機場）──台北嘅英亞航空成立；最後喺2001年終止營運，並將該班次航權移交畀國泰航空。目前台灣方面剩返長榮航空飛航台北－曼谷－倫敦嘅航線；中華航空曾經喺2010-2012年間通航嘅台北－倫敦航線則移交畀荷蘭航空並改為台北－阿姆斯特丹－倫敦。

2006年，英國航空獲Skytrax選為年度全球最佳航空公司。

2008年，英國航空大部份航班遷入專為英航而設嘅倫敦希斯路機場嘅五號客運大樓，耗資43億英鎊，佔地約250公頃，位於跑道27L/09R及27R/09L之間，由英女王伊利沙伯二世喺2008年3月14日開幕並喺同年3月27日開放畀乘客使用，第一班使用該客運大樓係喺早上4時50分從香港抵達嘅BA026號班機。現時，唔係所有英航航班都係用五號客運大樓，例如去曼谷、新加坡同悉尼嘅航班係用四號客運大樓。

2010年4月8日，英國航空同西班牙國家航空正式簽署合併協議，將結成全球營收第3大嘅航空公司。

兩間航空公司將會喺新控股公司國際航空集團（International Airlines Group，IAG）框架下聯營，合併年營收約200億美元，將以408架機隊規模飛行全球200條航線，每年載客量超過5800萬人次。

IAG合併市值約80億美元，將會喺英國、西班牙兩地交易所掛牌。英航股東將以1:1比率交換IAG新股，掌握55%股權，伊比利亞股東就以1股換1.0205股，掌握剩餘45%。兩間公司將由一間控股公司持有，但維持獨立結構及品牌，以免危害落地權。

## 參考




## 出面網頁

* 英國航空官方網站
菱角

**菱角**（***Trapa natans***）係千屈菜科菱屬水生植物，果係有兩隻角嘅黑色硬果，果肉口感似栗，為水果一種。
栗

**栗**（***Castanea***），又叫**栗子**，傳統粵語叫**楓栗**，係殼斗科（山毛櫸科）其中一個屬嘅植物，果係圓形啡色硬果。

## 品種
*板栗（中國栗）
*歐洲栗
*日本栗
*美洲栗
乍奇布數

**乍奇布數**（**Jack Purcell**，）係加拿大世界冠軍嘅羽毛球員。乍奇布數係加拿大係1929年同1930年全國羽毛球冠軍，重喺1933年成為世界冠軍。佢喺1945年退休。

## 出面網頁
北部灣

**北部灣**（），舊時叫，係越南東北、中國廣西南面、雷州半島同海南島西面一個海灣。

## 喺亞洲位置

類:越南地理
類:廣東地理
類:廣西地理
類:海南地理
芥蘭

**芥蘭**（***Brassica oleracea var. alboglabra***），原名**芥藍**（蘇軾《雨後行菜圃》、大德《南海志》），係十字花科甘藍（*Brassica oleracea*）嘅變種，亦係廣東一帶成日見嘅菜。
芥菜

**芥菜**（***Brassica juncea***）係十字花科芸薹屬嘅一種植物，葉可以當菜，核可以整芥辣。

## 歇後語
「十月芥菜」嘅歇後語係「起晒心」，即係話女仔春心動。


File:HK Vegetable Brassica juncea 芥菜 Chinese mustard F1219-6 DSC (1).JPG|芥菜


## 變種
*大頭菜 (芥菜)
肉鬆

**肉鬆**係種小食，用乾咗嘅肉拆成一絲絲咁，可以就噉食，或者送粥送包都得。
## 睇埋
*肉乾
肉崧

**肉崧**，又叫**肉碎**、**肉粒**、**絞肉**、**免治肉**（翻譯英文**minced meat**），係碎咗嘅肉（用機絞碎或者用刀剁碎），可以用嚟整肉餅、漢堡扒或者罐頭，又或者做炒餸、炒粉麵飯嘅配料。
維珍航空

**維珍航空**（）係英國一間航空公司，總部位於英國克勞利，1984年成立。維珍航空提供來往英國嘅洲際長途航空服務，佢係維珍集團嘅附屬公司之一。維珍集團擁有其51%股權，而達美航空則擁有49%股權。

## 睇埋
* 維珍集團

## 出面網頁

* 維珍航空網站
英倫航空

**英倫航空**（英文：**British Midland International**，營業名稱：**bmi**。中文亦有譯名：**英國中部航空**、**米德蘭航空**）係英國一間舊航空公司，以倫敦希斯路國際機場及曼徹斯特國際機場為樞紐機場，主要經營英國國內業務，但航線遍及歐洲大陸、中東、美國等地嘅30幾個目的地。英倫航空擁有40幾架飛機，包括空中巴士同巴西航工嘅機型。旗下嘅廉價航空公司bmibaby用廿幾架波音737客機行駛廿幾個歐洲航線。

英倫航空同英國最大嘅航空公司英國航空都係以倫敦希斯路機場為樞紐機場。英倫航空係希斯路機場嘅第二大航空公司，佔有該機場12%嘅起降班次位置。

英倫航空原本係星空聯盟嘅成員漢莎航空獨資擁有，嚮2012年4月20號被英國航空母公司國際航空集團收購後，喺同日退出星空聯盟，並嚮2012年10月27號正式併入英國航空。

## 空難
* 英倫航空92號班機空難

## 參考


## 出面網頁
*英倫航空
開封

**開封**（）係中華人民共和國河南省嘅地級市。喺民國時曾經係河南嘅省城。

開封全市面積6,118平方公里，2021年生產總值達到2557億元人民幣，人口478萬3千人（2019年高峰時有527萬7千人），城鎮居民人均可支配收入34,195元，農民就16,769元。

開封市係歷史名城，有好多旅遊景點，以下係比較熱門嘅景點。
* 清明上河園
* 龍亭風景區
* 鐵塔
* 開封府
* 大相國寺
* 包公祠
* 山陝甘會館 
* 中國翰園
* 延慶觀
* 天波楊府
* 禹王台
* 繁塔
* 焦裕祿纪念園
* 朱仙鎮岳飛廟
* 啟封故園
* 七盛角
* 大宋御河
* 萬歲山·大宋武俠城
* 小宋城
* 皇宋大觀文化園

## 出面網頁
*開封市人民政府門戶網站
維珍集團

**維珍集團**（Virgin Group）係英國多間用維珍做牌子名嘅企業所組成嘅集團，由英國商人理察·布蘭森（Richard Branson）創辦。集團業務範圍包括旅遊、航空、娛樂業等。

理察·布蘭森對維珍牌子擁有控制權，但其中屬下機構嘅組成就各有唔同而且幾複雜。每間維珍集團旗下嘅公司都係獨立經營，部份由理察·布蘭森全資擁有，但其他就只有一部份股權。佢亦有將牌子授權畀購買佢旗下公司部門嘅機構，例如維珍電台（今日蘇格蘭傳媒一部份）同維珍音樂（今日EMI一部份），亦有一啲些例外，全部原本均屬維珍全資附屬公司。

要理解維珍集團嘅結構，可以將理察·布蘭森理解為風險基金投資者，為旗下所有投資用同一個牌子名。

## 維珍品牌 (由唔同股東擁有)
* 維珍行動（Virgin Active） - 分布嚮南非、意大利同英國嘅健康俱樂部連鎖
* 維珍美國航空（Virgin America） - 2006年喺美國成立嘅低價國內航線
* 維珍航空（Virgin Atlantic Airways） - 基於倫敦希思路機場嘅國際航空公司
* 維珍澳洲航空 (Virgin Australia) - 澳洲航空公司
* 維珍氣球航線（Virgin Balloon Flights） - 熱氣球運營商
* 維珍薩摩亞航空（Polynesian Blue） - 薩摩亞國際航線
* 維珍出版（Virgin Books） - 書籍出版、零售、發行業務
* 維珍婚禮（Virgin Brides） - 喺曼徹斯特設立嘅婚禮用品店
* 維珍汽車（Virgin Cars） - 英國廉價汽車銷售商
* 維珍電影（Virgin Cinema） - 已停業
* 維珍化妝品（Virgin Cosmetics） - 專門喺網上或店鋪銷售Virgin Vie牌化妝品
* 維珍數碼（Virgin Digital） - 網上數碼音樂銷售業務
* 維珍飲料（Virgin Drinks） - 生產包括「維珍可樂」在內嘅汽水飲品
* 維珍電器（Virgin Electronics） - 原先為「維珍脈衝公司」，主要銷售日用電器
* 維珍體驗日（Virgin Experience Days） - 組織各種公司或消費者體驗活動
* 維珍特快（Virgin Express） - 廉價歐洲航線
* 維珍銀河（Virgin Galactic） - 太空旅遊運營商
* 維珍遊戲（Virgin Games） - 網上遊戲及賭博業務
* 維珍假日（Virgin Holidays） - 英國旅遊中介
* 維珍互動（Virgin Interactive） - 遊戲發行商（1998年將西木工作室賣畀美商藝電）
* 維珍珠寶（Virgin Jewellery） - 珠寶裝飾銷售
* 維珍限量版（Virgin Limited Edition） - 高級酒店業務
* 維珍單車（Virgin Limobike） - 位於倫敦嘅單車服務
* 維珍房車（Virgin Limousines）- 喺三藩市及北加利福尼亞營運嘅客車服務業務
* 維珍網絡（Virgin Media） - 網絡，手機，電視
* 維珍大賣場（Virgin Megastores） - 喺主要街道及網絡銷售CD、DVD同遊戲嘅業務
* 維珍移動（Virgin Mobile） - 流動電話網絡供應商
* 維珍理財（Virgin Money） - 財經服務
* 維珍信用卡（Virgin Credit Card） 
* 維珍尼日利亞（Virgin Nigeria） - 喺尼日利亞營運嘅國際同國內航線
* 維珍遊戲（Virgin Play） - 位於西班牙嘅遊戲發行商
* 維珍電台（Virgin Radio） - 主要業務喺英國，另延伸至法國及亞洲地區
* 維珍唱片（Virgin Records） - 隸屬於百代唱片
* 維珍溫泉（Virgin Spa） - 化妝品零售店
* 維珍鐵路（Virgin Trains） - 主要運營喺英國境內
* 維珍聯合（Virgin Unite） - 慈善機構 
* 維珍服飾（Virgin Ware） - 服飾品牌
* 維珍酒（Virgin Wines）
* Virgin.net - 互聯網業務，現隸屬於NTL公司
* V2唱片（V2 Records） - 獨立唱片公司
* V盛會（V Festival） - 主要喺英國舉辦嘅音樂盛會
* The Trainline.com - 網上火車票訂購服務
* 藍天假日（Blue Holidays） - 旅遊仲介

## 參考

## 出面網頁
* 維珍集團官方網站
* virginbrand.com 維珍集團非官方blog
杏仁餅

**杏仁餅**係廣東傳統餅。傳統只係用綠豆磨粉整餅，中間會夾肥豬肉，唔會落杏仁，只係整成杏仁形。而家嘅杏仁餅多數都係圓形，兼且有杏仁成份。杏仁餅更做咗澳門出名嘅手信。
拉薩

**拉薩**（）係中華人民共和國西藏自治區嘅首府。拉薩海拔3,663.5公尺，並且喺1960年正式設市。截至2000年代初，拉薩嘅人口大概係255,000人。

## 氣候
拉薩屬半乾旱氣候，比較少雨。

## 參考
貴港

**貴港**（貴拼：gvai³ gong²，）是中華人民共和國廣西壯族自治區下轄個一隻地級市，簡稱「貴」，別稱「荷城」，市人大都習慣喊做「貴縣」。箇時管轄住港北區、港南區、覃塘區共平南縣，並代管住縣級桂平市，總面積至1.06萬平方公里，人口429.37萬，以漢族為主，有壯族等少數民族。

貴港是一座擁有兩千多年歷史個古郡，亦是新起個內河港口城市。貴港港是中國西部第一大內河港口。

## 歷史

## 地理

隻地級市在廣西東南部，同梧州、南寧、來賓、鬱林相接。境內絕大部份屬潯鬱平原，是由珠江支流鬱江、潯江沖積而成。

## 政治

### 行政區劃
2006年，貴港市行政區域面積1.06萬平方公里，轄2個街道辦事處，53隻鎮，17隻鄉，2隻民族鄉，74隻居委會共1072隻村委會。

## 經濟

## 文化

### 語言
貴港話、客家語共壯話是貴港市三大語言，使用人數幾乎各佔貴港市人數個三分之一。
#### 漢語
貴港市漢族使用個文字大體相同，主要個漢語方言有粵語、 客家語兩種，另外重有閩語、平話。今時亦通行普通話。
* **粵語**
粵語，又喊做白話。分本地粵語共外來粵語。本地粵語舊時喊做貴縣話，箇時一般喊做貴港話，是廣西貴港市個主要漢語方言、屬粵語勾漏片，主要分布在港北、港南、覃塘等原貴縣範圍地區共大部分鄉鎮地區，除開桂平市區、平南縣城。書面貴港話使開借字、造字之類來記錄口語，例如表示母親個「媯」，多用在師公戲個唱詞中。
* **客家話**
本地喊作「麻介話」。主要分佈在港南區比如橋圩、木格、湛江、東津、瓦塘、八塘，共覃塘區個東龍、覃塘、蒙公圩、三里、五里等鄉鎮，其個人數幾乎佔貴港市人數個三分之一。
* **閩語**
大部分是方言島，其大部份屬於閩南語個泉漳片，主要分布在平南縣共桂平市個鄉鎮。
* **平話**
主要是桂南平話，分布在南寧市賓陽縣隔籬個鄉村，分布範圍是最細個。
* **普通話（官話）**
舊時縣城官府裏通使桂北官話，民國時期喊作「官話」，但箇時絕大部分地方官話都已經絕跡（僅有貴港北部等靠近來賓的鄉鎮有官話分佈），目前最流行個官話是「普通話」。

#### 壯語
壯話，亦喊作「土話」、「僮話」。貴港市個壯話屬於北部壯語中紅水河土語區個東紅水河土語，語法結構共各地壯族方言基本相同。

#### 傜語
貴港個傜語（勉語）主要分布在平南縣大藤峽周圍，比如金秀瑤族自治縣長垌鄉盤瑤勉話。

## 人口
莆田

**莆田**喺中國福建，家下係地級市，叫**莆田市**。媽祖或者天后娘娘所根據嘅人物林默娘就係出身莆田。
湘潭

**湘潭**（）喺中國湖南，家下係地級市，叫**湘潭市**。

湘潭響唐朝天寶八年（749年）建縣。呢度係馬英九、毛澤東同埋齊白石嘅鄉下。
控球後衛

**控球後衛**係籃球嘅一個位置，主要嘅職責係將個球傳畀擺位擺得最好嘅隊友，令到嗰個隊友可以入球得分。
奧斯特洛夫斯基

**奧斯特洛夫斯基**（，）係蘇聯作家。

奧斯特洛夫斯基喺烏克蘭一個工人家庭出世，1919年加入共青團，參加蘇聯國內戰爭，1920年喺戰鬥入面受咗重傷，23歲全身癱瘓，24歲雙目失明、脊椎硬化。

## 生平

1933年，由佢口述嘅自傳小說《鋼鐵是怎樣煉成的》寫成。1934年成為蘇聯作家協會會員。1935年獲頒列寧勳章。

1936年死時年僅32歲。佢喺索契嘅故居喺1940年改建成為國家博物館。

## 出面網頁
塞爾維亞文

**塞爾維亞文**（塞爾維亞文：**српски језик**），係塞爾維亞通行嘅官方語言，使用人數超過870萬。
斯洛伐克文

**斯洛伐克文**（斯洛伐克文：**slovenčina**），係斯洛伐克通行嘅官方語言，使用人數超過520萬。
立陶宛文

**立陶宛文**（立陶宛文：**lietuvių kalba**），係立陶宛通行嘅官方語言，使用人數超過300萬。
巴斯克話

**巴斯克話**（巴斯克話：**euskara**），係巴斯克地區嘅地方語言，係目前歐洲屈指可數嘅孤立語言之一。巴斯克話喺未有印歐語系嗰陣已經存在，起碼有幾千年歷史。喺古代同中世紀，巴斯克種族攬括範圍大過而家嘅Euskal Herria地區（部分喺古法國-Aquitania、喺Aragón 嘅比利牛斯山部分、La Rioja同Burgos嘅一啲地區）。

巴斯克話有8種地區方言同24種亞方言，1968年開始有咗euskara batua（統一巴斯克話）。直至2017年嘅數據，有大概70萬人用緊巴斯克話，佔咗巴斯克地區人口嘅35%。巴斯克話曾經試過畀西班牙嘅獨裁者佛朗哥打壓，佢喺統治期間（1939-1975年）強推西班牙語，禁止啲人用包括巴斯克話在內嘅其他語言。

巴斯克地區各省每年都慶祝**巴斯克話日**（Euskararen eguna），呢日會有唔少人參加戶外長跑，透過活動籌款扶助一啲用巴斯克話教學嘅私立學校。

## 參考
斯洛文尼亞文

**斯洛文尼亞文**（斯洛文尼亞文：**slovenščina**），係斯洛文尼亞嘅官方語言，使用人數超過250萬。
## 書目
*
*
*
* 
* 
*
新喻

**新喻**（）喺中國江西，家下係地級市，官方叫**新余市**。

## 名
家下新喻嘅官方名係叫「新余」，其實佢原名叫「新喻」，喺1957年時因為話「喻」字「生僻難認」，於是改成「新余」，係配合簡化字運動嘅產物，所以喺原體字入面重係用返原名。詳見因推行簡化字而改咗名嘅中國地名一覽。
贛州

**贛州**（贛讀禁；粵拼：gam3 zau1；普通話拼音：**Ganzhou**）喺中國江西，家下係地級市，叫**贛州市**，簡稱爲**虔**（虔讀乾隆個乾），源自舊名**虔州**，因為係江西嘅南部門戶，所以習慣叫**贛南**。

## 史
秦始皇卅三年（前214年）設**南壄縣**（壄讀野；粵拼：naam4 je5 jyun6）；三國東吳嘉禾五年（236年）置廬陵南部都尉，治雩都（雩讀余）；晉太康三年（282年）改置**南康郡**，永和五年（349年）治所由雩都搬去贛縣（今日贛州市區）；隋開皇九年（589年）改名做**虔州**；宋紹興廿三年（1153年）改名爲**贛州**，之後個名一路保存落來。

## 政區

贛州轄1個市轄區、2個縣級市、15個縣。
*市轄區
**章貢區
**南康區
*縣級市
**瑞金
*縣
**石城
**安遠
**贛縣
**寧都
**尋鄔
**興國
**定南
**上猶
**雩都
**龍南
**崇義
**信豐
**虔南
**大庾
**會昌

## 攷
加利西亞文

**加利西亞文**（加利西亞文：**galego**），係西班牙加利西亞大區嘅官方語言，而同加利西亞大區接壤嘅阿斯圖里亞斯同卡斯提亞與利昂都有人識講。

由於葡萄牙喺歷史上一直屬於加利西亞，所以加利西亞文同葡萄牙文比起西班牙文更加相似。

## 攷
鉿嘅同位素

**[[鉿]]**嘅同位素**。

==圖表==

**備註：*'有#嘅數據代表冇經過實驗嘅證明，只係理論推測，而用咗括號括係代表數據唔確定。

==參攷==
* Isotope masses from [http://www.nndc.bnl.gov/amdc/index.html Ame2003 Atomic Mass Evaluation] by G. Audi, A.H. Wapstra, C. Thibault, J. Blachot and O. Bersillon in *Nuclear Physics* A729 (2003).
* Isotopic compositions and standard atomic masses from [http://www.iupac.org/publications/pac/2003/7506/7506x0683.html Atomic weights of the elements. Review 2000 (IUPAC Technical Report)]. *Pure Appl. Chem.* Vol. 75, No. 6, pp. 683-800, (2003) and [http://www.iupac.org/news/archives/2005/atomic-weights_revised05.html Atomic Weights Revised (2005)].
* Half-life, spin, and isomer data selected from these sources. Editing notes on this article's talk page.
** Audi, Bersillon, Blachot, Wapstra. [http://amdc.in2p3.fr/web/nubase_en.html The Nubase2003 evaluation of nuclear and decay properties], Nuc. Phys. A 729, pp. 3-128 (2003).
** National Nuclear Data Center, Brookhaven National Laboratory. Information extracted from the [http://www.nndc.bnl.gov/nudat2/ NuDat 2.1 database] (retrieved Sept. 2005).
** David R. Lide (ed.), Norman E. Holden in *CRC Handbook of Chemistry and Physics, 85th Edition'', online version. CRC Press. Boca Raton, Florida (2005). Section 11, Table of the Isotopes.
鉭嘅同位素

**[[鉭]]嘅同位素**，其中兩個係穩定嘅。

## 圖表

**備註：**有#嘅數據代表冇經過實驗嘅證明，只係理論推測，而用咗括號括係代表數據唔確定。
香港天線

**香港天線有限公司**，簡稱**香港天線**（****，除牌時九龍證券交易所上市編號：205）係一間執咗笠嘅香港上市公司，創辦人係陳普芬同樂秀章（其中陳普芬亦係九龍證券交易所創辦人），呢間公司宣稱經營研究同發展電視天線業務，1973年香港股災急跌，被認為係一隻泡沫股。由於股價喺上市大概六星期就上升29倍，因此被當時嘅股民稱為「**香港黐線**」。

1970年代初，香港股市進入咗瘋狂階段，由於嗰時香港政府監管制度唔夠，任何公司都可以輕易上市。1972年11月22日，香港天線宣佈喺九龍證券交易所上市，聲稱發明咗一種可以畀家庭使用嘅天線，雖然招股書內容清楚寫明：「本公司剛成立，尚未開始經營…上市集資作研究和發展用途…對未來派息未能保證。」，但仍然被股民瘋狂追捧。

香港天線股票嘅招股價係每股1港元，同年12月5日上市。上市第一日最高報3.2元（升2.2倍），收市報2.522元（升約1.5倍）。大概六星期後嘅1973年1月23日，香港天線已升到30元嘅歷史最高位。但股民呢個時候發現現實中只要喺大廈頂層豎一枝鐵線，都可以接收電視信號，並唔涉及科技研究，事件更加變成國際笑話。該股未到同年3月股災正式爆發，其股價已經跌至停牌，最後執笠清盤。

由於年代久遠，新一代香港股民以訛傳訛，喺2000年代試過流傳香港天線上市當日就升到50元收市，上升幅度有49倍。

同時期亦有一隻由同一班人馬創立嘅股份，叫做香港電腦。

## 參考
*1972年12月5日《華僑日報》港股行情
*1973年1月23日《華僑日報》港股行情
36.com

**36.com控股有限公司**（），試過喺香港交易所創業板上市，由鄭經翰同埋楊國猛創立。業務係當時經營36.com網站同《茶杯》雜誌。後來因為科網股泡沫爆破，於是賣畀東方魅力，改名由經營流動廣告嘅M Channel取代上市地位。

## 拎
*陳 國 強 系 入 股 36.com
聯邦地產

**聯邦地產有限公司**（前股票編號：A股0077，B股0228）係會德豐地產有限公司旗下公司之一。

股份喺1947年上市，聯邦地產嘅主要資產係干諾道中嘅國際大廈同聯邦大廈（中保集團大廈同永安大廈前身）。1970年代做會德豐主席約翰·馬登用發新股方法收購張玉良嘅聯邦地產，令馬登家族喺會德豐嘅大股東嘅位讓畀張玉良。間接引發日後嘅會德豐收購戰，其後2000年6月15日宣佈，將A股同B股合併為一，符合番提高效益。到咗2003年，會德豐地產（）宣佈私有化咗佢後，退出香港股市。

## 出面網頁
*Earnings Per Staff 吳光正大勝董建華 何車
*包玉剛家族私有化除牌
幫幫香港出聲行動

**幫幫香港出聲行動**（簡稱**幫港出聲**）係2013年8月8號成立嘅一個組織，由40幾位香港學者、工商、專業界別人士組成。幫港出聲強烈反對戴耀廷嘅佔領中環運動，並喺香港報紙刊登反對佔領中環運動嘅理念，亦會發動10萬市民抵抗佔領中環運動。

## 召集人
*周融，香港電台前節目主持人
*鄭赤琰，香港中文大學客座教授
*何濼生，香港嶺南大學公共政策教授
*馮家彬，自由黨常委
*王國強，金城營造集團主席兼行政總裁、全國政協委員
*李榮貴，創新科技協會會長

## 睇埋
*保普選反佔中大聯盟

## 參考資料
佔領中環

**佔領中環**，或者叫**佔中**，可能指：
*佔領中環 (2011-12年)，2011年10月至2012年9月搞，主題係反金融霸權
*讓愛與和平佔領中環，2014年9月底搞，主題係爭取2017年香港可以落實真普選
**雨遮革命，由上面個活動演變出嚟嘅大規模佔領活動
保山

**保山**（）喺中國雲南，家下係地級市，叫**保山市**。保山市嘅市政府喺隆陽區。
讓愛與和平佔領中環

**讓愛與和平佔領中環**（英文：**Occupy Central with Love and Peace**，解做「畀愛同和平霸住中環」，通稱**和平佔中**），亦叫**佔領中環**、**佔中**，係香港大學法律學者戴耀廷教授計劃響2014年搞嘅活動，主題係爭取2017年香港可以落實真普選。呢場活動經已響2014年9月28號正式開波，初頭集中響添馬艦政府總部同金鐘一帶，隨住警方用武力鎮壓，令活動由嗰晚開始蔓延到香港其他地方，變成「遮打革命」。

## 人物

積極推動佔領中環嘅戴耀廷、陳健民同朱耀明被人叫做「佔中三子」。

## 經過

2014年7月2號凌晨，學聯同學民思潮已經喺中環遮打道搞咗場預演佔中，警方用咗5個幾鐘清場，拉咗511人。

8月31號，全國人民代表大會常務委員會宣佈香港政改框架，為特首提名加入好多限制，戴耀廷就決定會啟動佔領中環。9月中，佢哋申請10月1號中華人民共和國國慶嗰日由維園遊行到中環遮打道，再響遮打道集會，但康文署唔畀維園個場佢哋出發，所以惟有取消遊行，只申請遮打道集會，但警方一直都拖住未批。

9月22號開始，學聯帶頭搞罷課，一大班學生亦響添馬艦政府總部出面集會。26號晚，百幾個學生突破防線入咗政總東翼前地（「公民廣場」），到27號警方一度清場，重拉咗幾個核心人物，搞到越嚟越多人走去政府總部聲援。28號凌晨1點幾，戴耀廷見既然有好多人集會，就索性宣佈佔領中環行動正式開始。有佔中支持者贊成提早佔中，但亦有參加集會嘅學生覺得畀人騎劫咗。

活動有過萬人參加，逼滿嗮政府總部附近嘅車路，到挨晚警方開始施放胡椒噴霧同催淚彈。嗰晚開始，活動蔓延到中環東面、銅鑼灣，同對面海嘅旺角，30號晚更加蔓延到尖沙嘴。

到呢個地步，活動已經發展到同佔領中環原定計劃好唔同，加上活動已經唔係由「佔中三子」做領導，所以之後嘅發展，畀好多人叫做雨遮革命。至於原定嘅遮打道集會，最後都搞唔成。

## 爭議
陳志豪喺親建制派網站大公網發表評論，指佔領中環唔符合「公民抗命」嘅基本道德準則。佢認為公民抗命應該係：有可能會增加執政者嘅管治成本，但係唔會損害無關人士嘅利益。而佔領中環會損害香港人利益。評論人陳雲就喺facebook寫話，佔領中環唔係投向中央嘅「外爆」，而係投向香港自己嘅「內爆」，並且認為民主黨同蘋果日報立場「怪異」「神奇」。

約翰·羅斯，前倫敦市長肎·利文斯通嘅經濟顧問，批評一啲西方媒體嘅報導太虛偽。佢講：「我唔方便評論香港2017年特首普選問題，事關我始終唔係中國人。但西方媒體就香港問題嘅報導太虛偽。喺英國殖民統治香港嘅150年間，英國從未允許香港人選舉香港總督，美國亦冇因此抗議英國。現時中國為香港設計嘅體系遠比英國民主得多，但美國就強烈抗議中國政府。」

### 藍絲帶團體

*幫幫香港出聲行動
*保普選反佔中大聯盟

## 參考
紹興

**紹興**（興讀輕，；吳語：Zau Shin；普通話拼音：Shàoxīng）喺中國浙江，家下係地級市，叫**紹興市**。

## 特產
*紹興酒（紹酒）
新界東北發展計劃

**新界東北發展計劃**係香港政府諮詢緊嘅規劃，打算將古洞北、粉嶺北同坪輋／打鼓嶺嘅農地發展成新市鎮。雖然可以提供到五萬幾個住宅單位，但係計劃有好多反對聲音，指責包括破壞當地居民嘅屋企、破壞香港農業發展、可能變成大陸有錢人嘅專區，同埋益咗響嗰度買定地嘅地產發展商。
湖州

**湖州**（；吳拼湖州話：Ẽw Cieu）喺中國浙江，家下係地級市，叫**湖州市**。湖州位於太湖南面，「湖州」個「湖」講嘅就係「太湖」，係唯一以太湖起名嘅地方。東面係嘉興，南面有杭州，西面係安徽，北面係江蘇。

湖州係中國有名嘅「蠶都」，係絲綢嘅發源地之一，歷史上係中國四大絲綢之都之一，有「湖絲衣天下」嘅讚譽。亦係有名嘅魚米之鄉、文物寶庫。

## 史
湖州係有兩千幾年嘅江南古城，係中國蠶絲、茶、湖筆文化嘅發祥地之一。郊區嘅錢山漾遺址出土嘅蠶絲織物係目前考古發現最古嘅絲織品（4700年前）；南潯「輯里絲」喺1815年攞過巴拿馬國際金獎、1851年倫敦首屆世博會金獎。長興顧渚山有過中國第一間貢茶院，係茶聖陸羽舉行茶事嘅重要場所，並且喺度寫咗世上第一部茶學經典《茶經》。「文房四寶」之首嘅「湖筆」喺湖州善璉出產，當地人尊秦代將軍蒙恬做「筆祖」。湖州出過好多人才，係人文薈萃之地，有話「中國書畫史，半部在湖州」，出咗唐代詩人孟郊，元代書畫家趙孟頫，明代小說家凌濛初，現代書畫家吳昌碩，一啲歷史名流比如王羲之、顏真卿、陸羽、蘇軾都來過呢度。

### 沿革
*上古時，太伯、仲雍奔吳，開闢吳地，湖州係「三吳」之一（另外係蘇州、吳江）。
*戰國時，楚考烈王十五年（前248年）春申君封來呢度，修築城池，設**菰城縣**。「菰城」來由係當地「澤多菰草」。
*秦滅楚後，前222年喺菰城設**烏程縣**，得名自當地擅長釀酒嘅烏申、程林兩家。
*前206年，項羽喺吳中起兵，自立爲西楚霸王，喺湖州起咗個「項王城」。西漢初年呢度係吳王劉濞封國。
*三國時，東吳喺度設**吳興郡**，意思係想「吳國興盛」。
*南梁末年，改名爲**震州**，呢個名係據太湖起嘅，太湖古名叫「震澤」。
*隋朝仁壽二年（602年），就根據太湖個名，改爲**湖州**。喺唐代天寶六年（742年）到乾元六年（758年）年間，湖州一度叫吳興郡。
*元代，元貞六年（1295年）廢州設路，叫**湖州路**。至正二十六年（1366年）改爲**湖州府**。
*1912年，廢咗湖州府，烏程同歸安合爲**吳興縣**。
*1949年，吳興縣城區抽出做**吳興市**，同吳興縣並立。1950年改做**湖州市**（縣級），1962年到1970年間撤銷，1981年吳興縣併入湖州市，1983年升為地級湖州市。

### 轄下變動年表
*1983年7月27號，撤銷嘉興地區，縣級嘅湖州市升為地級，屬浙江省，設城區、郊區，劃入原先嘉興地區嘅德清縣、長興縣、安吉縣（2區3縣）
*1988年9月1號，撤銷城區、郊區。（1市3縣）
*1993年設城區、南潯、菱湖三個區。（3區3縣）
*2003年1月2號重新劃區爲吳興、南潯兩個區。（2區3縣）

## 政區
湖州轄2個區、3個縣。
*區：吳興區、南潯區
*縣：長興縣、德清縣、安吉縣
金華

**金華**喺中國浙江中部，家下係地級市，叫**金華市**，係中華人民共和國國務院公佈嘅國家級歷史名城。金華係神仙黃大仙嘅鄉下。金華火腿係金華市出名嘅特產。
衢州

**衢州**喺中國浙江，家下係地級市，叫**衢州市**。

## 政區
*市轄區：柯城區、衢江區
*縣級市：江山市
*縣：常山縣、開化縣、龍游縣

## 經濟
衢州係一工業城市，衢州化學工業公司係全省最大嘅化工企業。衢州地區盛產毛竹，特色農業較為發達。
台州

**台州**（台讀胎()戓臺()，；台州話：T'e tsiu；普通話拼音：Tāizhōu）喺中國浙江，家下係地級市，叫**台州市**。

## 註

## 參考
亞證地產

**亞證地產有限公司**，簡稱**亞證地產**（，），喺1973年成立，主要經營物業同股票投資等嘅行業，舊名叫「伊人置業有限公司」。

1986年，公司畀人稱「公司醫生」嘅韋理睇中，收購咗佢成為旗下公司，改名亞洲證券。到1991年，亞證畀李明治嘅聯合集團收購，但喺1993年，轉手畀民營企業家戴小明，亦係死鬼龔如心當時轄下資產部份，再喺1998年，改名丹楓控股。

到2016年，聯合集團旗下嘅天安中國又再入主呢間公司，將公司個名改返做依家嘅亞證地產。

## 拎
*丹楓控股有限公司
滁州

**滁州**（滁讀除，；普通話拼音：**Chúzhōu**）喺中國安徽東部，家下係地級市，叫**滁州市**。市府駐琅琊區。

## 地理
西面係合肥，北面係蚌埠，南面係巢湖，東面係江蘇省。佢離南京好近，納入到「南京一個鐘都市圈」，自古號稱「金陵鎖鑰、江淮保障」，係南京嘅北衞。

## 名
滁州得名自滁河，滁河古名叫「涂水」（涂嘅讀音同滁），滁州箇名有從「涂」到「滁」嘅演變。

「涂」據《說文解字》讀tou4（音圖），指嘅係發源四川益州流去雲南嘅一條河（今日嘅牛欄江）。當時江淮人借用咗呢隻字爲當地起名，但箇音就發成ceoi4，係因為「涂」通「除」，農曆十二月又叫「涂月」（讀除月），十二月底叫除夕。呢箇地名實質係用漢字形式保留嘅古代民族語譯音，因為長江下游舊時係淮夷、吳、越、楚呢啲民族嘅居地。

後來到南北朝時，「涂」演變爲「滁」，係啲人幫佢起箇更加好嘅聲符，來記錄呢箇發音，就唔再按通假字發音記錄。同時呢隻字亦講明當地嘅自然環境：「氵」表示滁河，「阝」嘅含義係山，「余」嘅古體表示屋噉解，講明當地係箇有山水嘅居地。

隋朝時正式設滁州，「滁」作為地名、河名定咗落來。

## 史
滁州喺隋開皇九年（589年）設立，歷史豐富，比如朱元璋就係滁州鳳陽人；1970年代鳳陽嘅小崗村首創「大包幹」，係中國農村改革嘅源地。文學上唐人韋應物《滁州西澗》有名句「春潮帶雨晚來急，野渡無人舟自橫」，宋人歐陽脩嘅散文名篇《醉翁亭記》喺呢度寫成，淸人吳敬梓出名嘅諷刺小說《儒林外史》亦喺呢度完成。

### 隋朝之前
喺夏商周時，呢度有方國鍾離國、椒國。大禹治水導淮，後來娶嘅老婆叫「涂山氏」，其中嘅「涂」就指呢度。秦漢時呢度屬九江郡，郡治喺陰陵（今日滁州定遠一帶）。楚漢相爭最後時，霸王別姬嘅古仔就喺滁州地方發生，虞姬墓就喺定遠。漢高祖初年，設全椒縣，係滁州地方最早嘅縣。

三國、晉朝時，滁河重叫「涂水」，滁州就嗌「涂中」，因為離東吳、東晉嘅京師南京好近，成爲軍事重地。東晉時有衣冠南渡，江淮一帶僑民好多，於是喺僑民集中嘅地方設同僑民原籍同名嘅州郡縣，呢咪嘢叫僑置。大量南渡僑民開發咗南方地區，形成更多嘅城邑。473年，宋朝喺度設**新昌郡**頓丘縣，治涂中鎮（滁州市區），滁州建城。梁朝成立之後新昌郡改名**永陽郡**，大同二年（536年）設**譙州**。陳朝太建七年（575年）喺盱眙嘅北譙州治搬來涂中鎮，改名**南譙州**。

### 隋朝之後
隋朝開皇九年（589年）設**滁州**，之後箇名流傳至今，共計1500年。基本上轄清流、全椒、來安三縣（來安係五代十國時改名自永陽縣，設於景龍三年（709年））。

喺唐天寶元年（742年）一度改名爲**永陽郡**。到明朝，因為朱元璋出身呢度，一度想喺鳳陽起中都，後來罷就，滁州成為直隸州，受南京直轄。

中華民國成立後，廢道、府、州、廳，啲縣直屬於省，於是1912年滁州降爲**滁縣**。

1949年中華人民共和國成立，設**滁縣專區**，下轄9縣，後改名**滁縣地區**。1992年改爲地級市成**滁州市**，轄2區6縣，1993年天長、明光升爲縣級市，而家轄2區4縣2市。

### 轄下變動年表
#### 滁縣專區（1949年──1956年、1961年──1971年）
*1949年10月1號，成立**滁縣專區**，隸屬皖北行署區，轄滁縣、來安縣、江浦縣、全椒縣、定遠縣、鳳陽縣、嘉山縣、盱眙縣、炳輝縣（9縣）
**12月，江浦畀咗南京市（8縣）
*1950年1月，攞返江浦（9縣）
*1952年3月28號，編入巢湖專區嘅肥東縣（10縣）
**7月25號，鳳陽畀咗部分畀宿縣專區懷遠縣（10縣）
**8月7號，滁縣專區歸新成立嘅安徽省。
**11月15號，江浦畀咗江蘇省泰州專區（9縣）
*1954年11月，劃肥東部分畀全椒（9縣）
**12月11號，肥東再畀多忽全椒（9縣）
*1955年2月21號，盱眙畀咗江蘇淮陰專區（8縣）
**5月，淮南市郊區分噉啲畀定遠、鳳陽（8縣）
**7月，滁縣畀噉啲全椒（8縣）
*1956年1月12號，滁縣專區同宿縣專區合併成蚌埠專區，滁縣專區無咗。

*1961年4月7號分蚌埠專區椒全縣、嘉山縣、定遠縣、鳳陽縣、來安縣、天長縣，合肥市嘅肥東縣恢復**滁縣專區**（7縣）
**12月15號滁全縣分裂爲滁縣、全椒縣（8縣）
*1963年7月13號，合肥東市區畀咗部分去肥東（8縣）
*1964年10月31號，定遠、肥東各出部分同六安專區嘅壽縣、肥西縣佢哋出嘅部分合成合肥長豐縣（8縣）
**12月27號，全椒畀部分過滁縣（8縣）
*1965年5月21號，肥東編咗去巢湖專區（7縣）
**7月10號，合肥長豐畀咗部分過定遠（7縣）
*1971年3月29號，滁縣專區改名**滁縣地區**。

#### 滁縣地區（1971年──1992年）
*1974年4月，嘉山畀咗啲過滁縣（7縣）
*1975年12月29號，全椒嘅金壩公社嘅部分去咗滁縣、滁縣嘅黃圩公社畀部分去全椒（7縣）
*1979年4月20號，來安畀咗部分去江蘇南京浦口區（7縣）
*1982年11月25號，滁縣升爲縣級滁州市（1市6縣）
*1985年11月，鳳陽畀咗部分去蚌埠市郊區。（1市6縣）
*1992年12月20號，滁縣地區升爲地級**滁州市**。

#### 滁州市（1992年至今）
*1992年12月20號，升爲地級市同時，將原先縣級滁州市分割爲琅琊區、南譙區（2區6縣）
*1993年9月18號，天長由縣升爲縣級市天長市（2區1市5縣）
*1994年5月31號，嘉山由縣升爲縣級市，改名爲明光市（2區2市4縣）
*2010年5月13號，南譙嘅南譙街道編去琅琊、琅琊嘅清流街道部分編去南譙（2區2市4縣）

## 政區
滁州共轄2區4縣2箇地級市。

市轄區
*琅琊區
*南譙區

縣級市
*天長市
*明光市

縣
*全椒縣
*來安縣
*定遠縣
*鳳陽縣

## 攷
黃山

**黃山**（）喺中國安徽南部黃山市境內，南北長約40公里，東西闊約30公里，山脈面積1200平方公里，中心景區面積約160.6平方公里，主體以花崗岩構成，最高處係蓮花峰，海拔1864米。

黃山原名**黟山**，係因為山岩青黑色得名。後因傳說軒轅黃帝喺度煉丹成仙，唐玄宗信奉道教，所以喺天寶六年（公元747年）六月十七號改名做「黃山」。

明朝人徐霞客兩次去黃山，讚話：「五嶽歸來不看山，黃山歸來不看岳」。徐霞客評黃山有「泰岱之雄偉、華山之險峻、衡岳之煙雲、匡廬之飛瀑、雁盪之巧石、峨嵋之清秀」，譽為「天下第一奇山」。

黃山1982年入選第一批國家重點風景名勝區；1986年評為中國十大風景名勝之一；1990年12月俾聯合國教科文組織列入世界遺產名錄；2004年2月入選世界地質公園。
連雲港

**連雲港**喺中華人民共和國江蘇北部，係中國十大海港之一，家下係地級市，叫**連雲港市**。連雲港係中國第一批14個沿海開放嘅城市其中一個，新亞歐大陸橋嘅東橋頭堡，亦係江蘇沿海開發嘅重要據點。標準海岸線長162公里，其中基岩海岸係江蘇先至有。
南通

**南通**（；吳語：noe平 thon平；普通話拼音：Nantong）喺中國江蘇，家下係地級市，叫**南通市**。
煙臺

**煙臺**（）係喺山東嘅一個地方，家下係中華人民共和國嘅一個地級市，叫**煙臺市**。

呢度嘅舊稱係芝罘（），係因古之罘山而有咗呢個名，即依家芝罘島度嘅芝罘山。煙臺因較早開埠，國際通用名就係用咗芝罘舊稱嘅音譯**Chefoo**或**Cheefoo**，《大不列顛百科全書》入邊都係稱煙台作Chefoo。
濮陽

**濮陽**喺中國河南，家下係地級市，叫**濮陽市**，位置喺河南省東北部。市境西邊接壤安陽市，西南毗鄰係新鄉市，東南隔住黃河同埋山東省菏澤、濟寧、泰安三市相望，東北同山東省聊城市連埋，北面係河北省邯鄲市。地處冀魯豫三省結合嘅位置，黃河北岸沖積平原，所以佢地勢平坦，而金堤河、馬頰河、衛河等都會流經濮陽境內。總面積4,271平方公里，人口361萬。濮陽係中原地區嘅主要石油同埋天然氣資源區，中原油田總部就係位於魯豫交界嘅濮陽市。
駐馬店

**駐馬店**喺中國河南，家下係地級市，叫**駐馬店市**。
## 雜項
大陸流行調侃該地嘅順口溜「十億人民九億騙，河南人民是教練；總部設在駐馬店，全國都有連鎖店；指揮部在上蔡縣，部長住黃淮學院。」。

## 參考
唐山

**唐山**（）喺中國河北，家下係地級市，叫**唐山市**。

唐山一帶二十萬年前已經有人住。商朝同埋西周嗰時，呢度叫「孤竹國」，因為五代十國後唐明宗嗰時在喺呢度駐過兵，所以叫做「唐山」。

現代唐山因一次1976年嘅地震及2022年一次打人而聞名，中共兩次都被鬧善後手段惡劣。
廊坊

**廊坊**喺中國河北，家下係地級市，叫**廊坊市**。

下轄：廣陽區、安次區 兩個區；大廠回族自治縣、香河縣、永清縣、固安縣、文安縣、大城縣 六個縣；三河市、霸州市 兩個縣級市。

廊坊市交通十分之發達，境內有京滬高鐵、京滬鐵路、京唐城際、懷興城際、津興城際、京九鐵路、京雄城際、津保客運專線等多條鐵路。廣陽區境內仲有北京大興國際機場。
雅戈夫利夫設計局

**雅戈夫利夫設計局**（俄文：**ОКБ имени А. С. Яковлева**，俄文簡稱**Як**，中文簡稱**雅克**）係蘇聯/俄羅斯嘅一間軍用飛機設計局，1927年5月12號由飛機設計師亞歷山大·些勒基耶域治·雅戈夫利夫（**Александр Сергеевич Яковлев**）創立，設計局編號115。雅戈夫利夫設計局喺二戰期間主要設計常規起降戰鬥機，後來轉為主力研制垂直/短距離起降戰鬥機。蘇聯海軍基輔級航空母艦同埋郭殊戈夫號航空母艦上面嘅主力戰鬥機雅克-38垂直/短距離起降戰鬥機，就係雅戈夫利夫設計局最重要嘅作品之一。

2006年2月，俄羅斯聯邦總統普京簽署行政命令，將俄羅斯境內包括雅戈夫利夫設計局在內嘅好多間飛行器設計局合併成「聯合航空製造公司」（Объединённая Авиастроительная Корпорация, OAK）。

類:蘇聯工業
呂梁

**呂梁**喺中國山西，家下係地級市，叫**呂梁市**。

呂梁市全市共轄1區2市10個縣，分別係： 
*	離石區
*	汾陽市、孝義市
*	方山縣、交城縣、交口縣、嵐縣、臨縣、柳林縣、石樓縣、文水縣、興縣、中陽縣。
阜新

**阜新**（阜讀埠嘅文牘音，；普通話拼音：**Fuxin**）喺中國遼寧，家下係地級市，叫**阜新市**。
卑列耶夫設計局

**卑列耶夫設計局**（俄文：**ОКБ им. Г. М. Бериева**，簡稱**Бе**；普譯「**別里耶夫設計局**」；簡稱「**別**」），宜家又叫做「**卑列耶夫飛行器公司**」（**ТАНТК им. Г. М. Бериева**），係蘇聯/俄羅斯嘅一間飛機設計局，1934年由基奧傑·米哈伊洛域治·卑列耶夫（俄文：Георгий Михайлович Бериев；格魯吉亞文：გიორგი მიხეილის ძე ბერიაშვილი）創立，主力研發水陸兩棲飛行器。

卑列耶夫設計局宜家係國營嘅「聯合航空製造公司」屬下嘅子公司之一。

類:蘇聯工業
葫蘆島

**葫蘆島**（；普通話拼音：**Huludao**）喺中國遼寧，家下係地級市，叫**葫蘆島市**。
佳木斯

**佳木斯**（；普通話拼音：**jiā mù sī**）喺中國黑龍江，家下係地級市，叫**佳木斯市**。
大慶

**大慶**（；普通話拼音：**Daqing**）喺中國黑龍江省，家下係地級市，叫**大慶市**。2018年大慶總人口320萬人，市區常住人口191.36萬人（2018年），主要民族係漢族，少數民族有40個比如滿族、蒙古族、朝鮮族、回族、達斡爾族，其中蒙古族係最大嘅少數民族，黑龍江省約51%嘅蒙古族人口集中喺大慶。總人口密度152人/km²，市區人口密度375人/km²（據明細數據計出）。

## 史
清初係蒙古杜爾伯特旗嘅遊獵地，一直有定居嘅村。1897年沙俄起中東鐵路時，呢度設薩爾圖站。1904年放荒招墾，村、屯就多起身。1906年正月喺靠近中東鐵路安達站嘅任民鎮（蒙古杜爾伯特旗同黑龍江將軍屬地嘅交界位）設安達撫民府，又叫**安達廳**。「安達」（）取名自安達站，轉音自當地地名「諳達店」，「諳達」係蒙古話諧音，意思係「老友」，亦有講法話車站起噉嘅名係祝願旅客安康順達。

1913年2月安達廳改為**安達縣**。滿洲國時薩爾圖改叫興仁鎮。1946年恢復薩爾圖個名。1947年中共政權喺薩爾圖一帶起咗幾個牧場，1955年合併為紅色草原牧場，當年松遼石油勘探局喺安達縣大同一帶探石油。

1959年9月26日，經探測發掘，高臺子附近嘅松基三井噴出石油，因為當時重有4日就係中華人民共和國成立十週年嘅國慶，發現咗呢個中國第一處油田，覺得好值得慶賀紀念，就將呢個油田定名做大慶油田，後來呢個油田嘅產業新興出座石油城。大慶市名就係源自呢個油田。

1960年5月26號安達縣同肇州嘅一部分合成**安達市**，市人民委員會駐安達鎮，屬松花江專區；當年10月松遼石油會戰指揮機關搬去薩爾圖。

1964年6月23號，因爲石油開發，撤銷安達市，改設**安達特區**，不過爲咗保密，對外重嗌安達市。當時就已經諗住將安達縣同安達市（即係安達特區）分開管理。1965年3月27號，安達市縣分離，油區從縣度劃出。當年12月28號，安達市改爲省直轄（地級）。1979年12月14號安達市改名**大慶市**，爲黑龍江省轄市。

## 政區

### 轄下變動年表
#### 安達市（1965年—1979年）
*1965年12月28號，綏化專區嘅安達市升爲地級市，轄**龍鳳鎮**、**薩爾圖鎮**、**讓胡路鎮**（3鎮）。
*1974年7月2號搞區制，分別變成龍鳳區、薩爾圖區、讓胡路區。（3區）
*1978年1月27號，讓胡路區併入薩爾圖區。（2區）
*1979年7月16號，薩爾圖區一部分同綏化地區安達縣一部分合併成**[[大同區 (大慶)|大同區]]**。（3區）
#### 大慶市（1979年至今）
*1979年12月14號，安達市改名大慶市。
*1980年3月10號，分薩爾圖區一部分成立讓胡路區、**[[紅崗區]]**。（5區）
*1992年8月21號，齊齊哈爾市嘅**[[林甸縣]]**、**[[杜爾伯特蒙古族自治縣]]**，綏化地區嘅**[[肇州縣]]**、**[[肇源縣]]**劃咗畀佢。（5區3縣1自治縣）

## 註
雙鴨山

**雙鴨山**（；普通話拼音：**Shuangyashan**）喺中國黑龍江，家下係地級市，叫**雙鴨山市**。
綏化

**綏化**（綏讀須，；普通話拼音：**Suíhuà**）喺中國黑龍江省，家下係地級市，叫**綏化市**。

## 沿革
*綏化地處東北，好長一段時間係少數民族地方，畀肅慎、濊貊、夫余、勿吉、靺鞨、契丹、女真、滿族統治過。
*後來有中原漢人闖關東，有移民來到呢度墾殖。當時呢帶南北共有3個圓形樹林，以泥河爲界，泥河南嘅叫「南圍林子」，泥河北嘅叫「腰圍林子」，最北面嘅叫「北圍林子」。綏化就係發展自北圍林子。
*光緒十一年十月十四（1885年11月20號）喺北圍林子設理事通判廳，又叫**綏化直隸廳**，綏化建置。「綏」意思安好、安撫，《詩三百·小雅·鴛鴦》有「福祿綏之」，《詩三百·周頌·桓》有「綏萬邦」，係個祝頌安好嘅話；「化」意思係造化、教化、「變也」。「綏化」嘅意思就係安撫教化、造化發展、吉祥安順。亦有人話「綏化」係指綏楞閣山（又叫綏林閣山）。
*光緒三十一年（1905年）由廳升府，叫**綏化府**。
*1913年搞「省-道-縣」政區架構，綏化由府降爲縣，叫**綏化縣**。
*1956年設**綏化專區**，專員公署駐綏化縣。
*1958年8月16號歸松花江專員公署，1965年6月14號重新獨立爲**綏化地區**
*1982年綏化縣撤換爲縣級市，爲**綏化市**。
*1999年12月28號綏化地區撤換爲地級市，將縣級嘅綏化市升爲地級，原先嘅縣級綏化市變做北林區。

### 轄下政區變動年表
*綏化專區（1956-1958）
**1956年3月5號，綏化縣、蘭西縣、巴彥縣、木蘭縣、海倫縣、望奎縣、北安縣、德都縣、鐵驪縣、慶安縣、綏棱縣、通河縣、呼蘭縣、通北縣組合爲綏化專區（14縣）。
**1956年3月6號，通北縣併入北安縣（13縣）。
**1956年11月19號，鐵驪縣改名做鐵力縣。
**1958年6月27號，北安縣、德都縣畀咗嫩江專區（11縣）。
*綏化地區（1965-1999）
**1965年12月28號轄下嘅安達市升爲地級市（日後嘅大慶市）（13縣）。
**1970年4月1號，鐵力縣畀咗伊春地區。（12縣）
**1979年7月16號，安達縣嘅一部分同安達市嘅薩爾圖區一部分合併爲安達市嘅大同區。（12縣）
**1982年12月18號，綏化縣撤換爲縣級綏化市。（1市11縣）
**1984年11月17號，安達縣撤換爲縣級安達市。（2市10縣）
**1986年9月8號，肇東縣撤換爲縣級肇東市。（3市9縣）
**1989年12月23號，海倫縣撤換爲縣級海倫市。（4市8縣）
**1992年8月21號，肇州縣、肇源縣畀咗大慶市。（4市6縣）
*綏化市
**1999年12月28號，縣級綏化市變換爲北林區。（1區3市6縣）

## 政區
綏化市轄1個區，3個縣級市，6個縣。
*市轄區
**北林區
*縣級市
**安達市、肇東市、海倫市
*縣
**綏棱縣、蘭西縣、明水縣、青岡縣、慶安縣、望奎縣

## 註攷
牡丹江

**牡丹江**（；，義「彎曲嘅江」；普通話拼音：Mǔdān Jiāng），係位於亞歐大陸中國東北地區嘅河，係松花江第二大支流，以及係中游最大嘅支流，屬黑龍江水系。牡丹江全長725公里，流域面積3.89萬平方公里，流過中國兩個省：吉林、黑龍江。佢發源自吉林敦化嘅牡丹嶺北麓，之後一路向北流，流過黑龍江牡丹江市，最後喺哈爾濱嘅依蘭縣城附近滙入松花江。

牡丹江幹流好長，喺當中形成三個湖，兩個喺上游，一個喺下游。上游幹流喺張廣才嶺、老爺嶺嘅山區，河谷窄，流過敦化市區之後、喺沙河滙入之前，有西崴子水庫；喺寧安南部（屬黑龍江省牡丹江市）更有出名嘅鏡泊湖，鏡泊湖係以前火山噴發，啲岩漿塞住河道形成嘅，係中國最大、世界第二大嘅堰塞湖，鏡泊湖南北長45公里，東西最闊6公里，岸綫曲折，號稱「百里長湖」。

過咗鏡泊湖嘅吊水樓瀑布後就係中游，河谷闊啲，有串珠狀嘅河谷盆地分佈，流過寧安、牡丹江市區後，到樺林；過咗樺林就係下游，下游河谷又窄返，形成蓮花湖；等過咗依蘭嘅長江屯後，先入到平原。因爲流域多山，牡丹江係發展水電嘅重點地區，同時因爲氣候濕潤，流域內有豐富嘅森林資源。

水資源方面，佢支流好多，有唔少水庫，其中都陵河起咗個工商行水庫，塔拉河口有大山水庫，除咗呢兩條大支流，重有呢啲水庫湖泊同佢幹流有關：新房子水庫、西河水庫、江南水庫、東靠山泡、連水泡、北安水庫。

航運方面，牡丹江中下游行得大船，其中牡丹江市係內河港，係松花江流域三大河港之一。透過滙流嘅松花江，啲船可以通去黑龍江呢條國際江河，出到俄羅斯，抵達伯力，最終出到鄂荷次克海。雖然地處高寒地區，冰封期比較長，但條江封凍時會有冰上運輸。

## 名
牡丹江個名唔係漢文名，而係官話音譯嘅滿文，意思係「彎曲嘅江河」。又可能因爲佢發源自牡丹嶺，所以噉叫。滿文嘅Mudan ula（官話音譯：**穆丹烏拉**，普通話拼音：Mùdān wūlā）原本專指上游河段，嗰段河好彎曲，所以滿洲人話佢「彎」（mudan），清末時推及成條江，兼且換字寫成「牡丹江」，漢化到睇唔出滿文痕跡。同樣源出滿文嘅又有**穆丹江**（）。根據漢化名「牡丹江」又有別名**牧丹江**（）。

而喺之前，牡丹江有多個名。《新唐書》稱呼做**忽汗河**（），《金史》稱做**活羅海川**（），「活羅海」又轉音成**鶻里改**（鶻讀核，），又據當時語音寫成同音嘅「胡里改」；《元史》繼承《金史》稱呼**胡里改江**（），又寫**忽呂古江**（）；明代《遼東志》寫成**忽兒海河**（），同樣明代朝鮮嘅《龍飛禦天歌》寫做**火兒阿河**（）。

清代時，以鏡泊湖爲界，以上（上游）稱爲**勒富善河**（；，義「狗舌草河」；普通話拼音：Lèfùshàn Hé）；鏡泊湖以下（中下游）稱爲**瑚爾哈河**（；普通話拼音：Húrhā Hé；）。瑚爾哈河又變音成**庫爾瀚江**（；普通話拼音：Kùrhàn Jiāng），因爲佢流過寧古塔城，所以又叫**寧古塔河**（）。

有攷據認爲，金元明三代河名，同清代中下游河名係一脈相承嘅，而唐代嘅「忽汗」同清代嘅「庫爾瀚」係呢個一脈相承嘅河名嘅轉化，對應嘅滿文書面係（穆麟德：*Hūrhan*），意思係「大圍網」，噉係因爲滿洲民族長期係漁獵維生，於是地名就表現出來。

## 神話
喺滿洲民間有個噉嘅神話傳說：滿洲人嘅祖先靺鞨人請天神降伏咗惡魔，將佢壓喺馬紀嶺度，於是啲人有安樂日子過。不過惡魔嘅徒弟忽爾汗唔忿，要幫師傅報仇，佢喺長白山游離浪蕩，見人就食，當佢遊蕩到北坡時，見到條大江，佢諗起啲人住喺條江下游，於是變成一樖大槐樹，控制住河源，於是條江乾咗，啲人冇水就生存唔到。忽爾汗話畀啲人聽，想要水就要每個月貢對童男童女畀佢食，啲人只能照做。

之後有個叫穆丹嘅後生仔唔想族人受噉嘅殘害，搵祭司諗計，祭司指佢去搵天神，穆丹搵着天神，天神見佢誠心降魔，就畀把神斧佢，話可以劈山山開、斬樹樹冧，斬邪魔化身嘅嗰樖樹九九八十一下，邪魔就會消散，不過每斬九下，邪魔就會降災一次，等佢贏咗，江河有返，但個人就會永遠變成嚿石。

啲族人爲佢踐行，之後穆丹行咗好耐搵到呢樖大槐樹，呢樖樹有十個𡃁仔圍埋咁粗、七七四十九丈高，樹頂有黑雲罩住。佢斬第一下，把神斧就震到膊頭痹，樹身先得個印。佢一口氣斬咗九下，樹身噴出血水，霎時間天昏地暗、飛砂走石，㧺到佢痛；斬到第二劫時，樖樹發出怪聲，四週圍變凍，穆丹畀雪珠㧺；第三劫時，佢見到自己死咗嘅老豆，老豆嗌佢咪斬樹，樖樹會幫佢得道成仙，穆丹話佢唔想成仙而想爲民除害；第四劫時佢已經好攰，個天反而雲開日朗，出現個靚女來勾引佢，不過穆丹冇受誘惑；第五劫時，樹身飛出四十九條蛇去咬佢，佢繼續斬樹；第六劫時佢攰到冧低，瞓咗唔知幾耐，當佢醒咗想繼續斬樹發覺冇咗力，佢見到有條靑蛇舐咗樖草，每舐一下條蛇就會變長一闋。穆丹知道嗰樖係仙草，於是都跟住舐，立即有返力。

斬到第72下時，樖樹裂開，忽爾汗跳出來，帶埋四個徒弟圍攻佢，喺忽爾汗拈住穆丹條頸時，把神斧飛出去，自己斬咗樖樹三下，穆丹見到乘機抄返斧頭又斬多六下，斬夠81下，忽爾汗倒地不起，樖樹亦都消失，而啲泉水重新湧出，恢復咗江水，但穆丹佢喐唔到，最後變成巨石，後來啲人話牡丹嶺嘅牡丹峰就係嗰嚿大石，啲人紀念佢，條江起名做穆丹江，後來個名轉化成牡丹江。

## 註

## 攷

類:黑龍江地理
類:吉林地理
類:黑龍江水系
載湉

**愛新覺羅載湉**（）係大清皇帝，1875年到1908年在位，史稱**清德宗**。因在位年號光緒，又叫**光緒皇帝**。

## 生平
清同治十年（1871年），載湉出世，阿爸係道光帝第七仔醇賢親王奕譞，阿媽係那拉氏。

1875年，清穆宗載淳駕崩，因冇子嗣，四歲嘅載湉繼承皇位，兩太后攝政，改元光緒，當年即光緒元年。

1881年，慈安太后過身，慈禧太后繼續垂簾聽政。

光緒九年（1883年），中法戰爭，翌年簽定《中法新約》。

光緒十年（1885年4月4號），清法簽訂停戰協議。

光緒十三年（1887年）9月30號，黃河決堤，200萬人死。12月1號，清葡簽友好通商條約。

光緒二十年（1894年），甲午戰爭爆發，最終清朝打輸仗，喺1895年同日本簽咗《馬關條約》。之後俄國、德國同法國唔想日本攞到遼東半島而出嚟干預。

光緒二十四年四月初十（1898年5月29號），恭親王奕訢死，載湉輟朝五日，素服十五日。

光緒二十四年四月廿三（1898年6月11號），載湉頒佈《明定國是詔》，戊戌變法開始。

光緒二十四年八月初六（1898年9月21號），載湉俾慈禧太后軟禁喺瀛台涵元殿、頤和園玉瀾堂，戊戌變法失敗。

光緒二十六年（1900年），八國聯軍攻入北京，載湉俾慈禧太后挾持到西安。光緒二十七年（1901年）《辛丑條約》簽訂。之後載湉同慈禧太后返北京，載湉繼續被軟禁。

清朝喺八國聯軍攻入北京之後，開始諗推行新政。1905年廢除科舉制度。

載湉喺1908年過身。之後由溥儀做皇帝。

## 死因
2008年有人對清西陵載湉遺體嘅頭髮、遺骨、衣服同墓內外環境樣品進行檢測分析，證實載湉係砒霜中毒死嘅。

佢嘅死，有人話係慈禧太后做，有人話係袁世凱做，亦有人話係李連英做，係「清宮八大疑案」之一。

## 評
佢雖然係一位有改革意識、才思敏捷、不畏強權嘅一代帝王，但有志難伸。

## 攷

*《清史稿》本紀二十四　德宗本紀二
載淳

**愛新覺羅載淳**（）係大清皇帝，1861年到1875年在位，史稱**清穆宗**。因在位年號同治，又叫**同治皇帝**。

## 登基前
英法聯軍攻入北京之前，載淳跟佢阿爸清文宗咸豐皇帝走咗去熱河避暑山莊。1861年，清文宗喺臨死前立佢唯一一個仲在生嘅仔載淳做皇太子。

## 在位時期
載淳喺五歲登基，由清文宗皇后慈安太后同自己母后慈禧太后掌權，而一直喺兩位太后嘅控制下，响十八歲親政，載淳在位期間，歐洲列強未有入侵，而且太平天國嘅大本營天京亦都喺1864年畀清軍收復，剩低嘅太平軍亦陸續被消滅。大清朝廷喺奕訢、文祥、曾國藩、左宗棠、李鴻章等人嘅領導下，興辦洋務運動，幾有發憤圖強之心，呢段時期被稱為同治中興，但係似迴光返照多啲。

捻軍喺載淳在位時期畀清廷平息咗。同治陝甘回變喺1862年開始，持續到1873年。

載淳年僅19歲就駕崩，據講係死於天花、性病交叉感染。之後由載湉做皇帝，就係清德宗。

## 參考
旻寧

**愛新覺羅旻寧**（），原名**綿寧**，係大清嘉慶皇帝顒琰嘅仔，1820年到1850年在位，史稱**清宣宗**。因在位年號道光，又叫**道光皇帝**。

旻寧在位期間爆發第一次鴉片戰爭，由於佢戰守無策，時和時戰，再加上武器裝備上嘅差距，大清輸畀英國，並且派耆英同英國佬砵甸乍簽訂近代中國嘅第一條不平等條約：《南京條約》，割讓香港島同埋開放五口通商。

晚清史學家孟森話齋：「清宣宗嘅庸暗，亦為清朝入關以嚟從未有嘅。」，而佢同嘉慶皇帝統治大清呢段嘅時期，歷史上叫做「嘉道中衰」。
方向性

**方向性**（，又叫做**定向性**）喺分子生物學入面，係指一個核酸咁嘅端對端化學方位。喺核苷五環糖命名碳原子嘅規則會形成有「3'端」同「5'端」。沿住核酸結構嘅相同位置，包括有基因、轉錄因子同聚合酶等等，都通常係用「上游」（有啲似5'端）或者「下游」（有啲似3'端）嚟表示。

這種命名方法嘅重要性係容易表示剩係會從5'至3'合成嘅核酸，而整新嘅聚合酶，一定用磷酸雙脂鍵附喺新核苷嘅3'羥基。傳統上，脫氧核糖核酸（DNA）同核糖核酸（RNA）序列係由5'至3'表示。
核糖核酸

**核糖核酸**（，縮寫：RNA）係一種重要嘅生物大分子，因為分子係由核糖核苷酸組成而得名。

每個RNA分子都係由核苷酸單元長鏈組成，每個核苷酸單元會有一個含氮堿基、一個核糖同一個磷酸基。RNA係有細胞結構嘅生物嘅遺傳訊息中間載體，而且參與蛋白質合成；重參與基因表達調控。對一部分病毒嚟講，RNA係佢唯一嘅遺傳物質。

RNA存在喺所有細胞嘅細胞質同細胞核中，都存在喺大多數知道嘅植物病毒同部分動物病毒同埋一啲噬菌體入面。
綫蟲動物

**線蟲動物**（學名：**Nematoda**）係動物界入面相當大嘅門，係假體腔動物，有超過28,000個記錄咗嘅物種，重有好多種重未改名。絕大多數體細同埋係圓柱形，又叫做圓蟲（roundworms）。佢哋喺淡水、海水、陸地上周圍都見到，唔理係個體數定物種數都比其他動物多，並喺極端嘅環境好似南極同海溝都見到。重有，有好多種嘅線蟲係寄生性嘅（超過16,000種），包括好多植物同人類在內嘅動物嘅病原體。剩係節肢動物比線蟲多樣化。

線蟲原先喺1919年俾 Nathan Cobb 改名做 Nemata。之後降級做囊蠕蟲中嘅一綱，最後重新分類做**線蟲動物門**。

## 形態學
線蟲係三胚層嘅後生動物，有一套完整嘅消化器官。線蟲冇循環系統亦冇呼吸系統；呼吸同物質嘅運輸完全靠擴散作用。體薄、縱切面係圓形，但實際上係兩側對稱。線蟲嘅體腔係一個狹窄嘅假體腔。口部成日有唔同嘅蓋口或者突出物，有捕食同感覺嘅功能。喺肛門之後嘅身體部位叫做尾部。表皮會分泌啲堆積成層嘅角質層，令個身唔會變乾，重保護身體；唔會俾惡劣環境（好似消化液之類）破壞。有啲種類重會形成郁動用嘅突出物，例如幫助活動嘅纖毛。雖然依個角質層令佢可以郁同改變形狀，佢重係好無彈性，令到蟲體無得變大。所以，隨著蟲體長大，佢就會蛻皮、而且有新嘅角質層。角質層唔畀體積改變嘅原因係要維持體內嘅高液壓。因為呢個原因，線蟲無環狀肌，凈係有縱向肌，因為無噉嘅必要。線蟲體入面嘅液壓就係佢哋係圓形嘅原因。

## 參考
米馬爾·希南

**米馬爾·希南**（土耳其話：**Mimar Sinan**），本名**科查·米馬爾·希南**（奧斯曼土耳其話：**قوجو معمار سنان آغا**）、或者**阿爾基迪特·希南尼**（亞美尼亞話：**Arkitekt Sinani**）（）係奧斯曼帝國蘇丹蘇萊曼一世、塞利姆二世同穆拉德三世嘅首席建築師同工程師。佢喺五十年間負責監督同起奧斯曼帝國跑主要建築物。超過三百座建築物都係用佢個名命名，除咗一啲樸素莊嚴嘅建築，好似古蘭經學校。

佢最出名嘅作品係埃迪爾內嘅思利米耶清真寺（Selimiye Mosque），最出名嘅就係伊斯坦堡嘅蘇萊曼清真寺。佢領導一個龐大嘅政府部門，訓練出一啲出名嘅建築師，包括賽德夫哈爾·穆罕默德阿加（Sedefhar Mehmet Ağa），佢係蘇丹艾哈邁德清真寺（Sultan Ahmed Mosque）嘅建築師。佢俾人睇做奧斯曼建築古典時期最偉大嘅建築師，成日同西方同一時代嘅建築師米開朗基羅做比較。米開朗基羅負責設計嘅聖伯多祿大殿同佢高超嘅建築設計技術喺伊斯坦堡並唔陌生，佢同達文西喺1502年收到奧斯曼帝國蘇丹巴耶塞特二世嘅委託，喺金角灣上起橋。

## 早年同背景

米馬·錫南原名Joseph，佢出世喺安納托利亞開塞利附近一個叫阿厄爾納斯嘅細村度（根據蘇萊曼二世嘅命令所講）。
佢嘅出生日期有唔同講法，可能係1489年至1491年之間，又或者係1494年至1499年之間。 佢嘅民族背景有爭議，主要係亞美尼亞人、同卡帕多西亞希臘人之間。 一個支持佢係亞美尼亞人或希臘人背景嘅論點係塞利姆二世喺回曆981年賴買丹月7號（約公元1573年12月30號）頒布嘅法令，呢個法令批准咗錫南嘅請求，赦免佢嘅親屬唔使同開塞利嘅亞美尼亞社區一齊被流放到塞浦路斯島；呢個法令喺1930年6月至1931年5月期間嘅伊斯坦布爾土耳其期刊《土耳其歷史協會雜誌》度刊登過。Godfrey Goodwin話「奧斯曼帝國1571年征服塞浦路斯之後，當塞利姆二世決定將卡拉曼省嘅羅姆人（東正教基督徒）家庭遷移到塞浦路斯島嚟重新安置人口時，錫南為佢嘅家人求情，並獲得蘇丹議會嘅兩項命令，豁免佢哋唔使被遷移。」 根據幾個學者嘅講法，呢個意味住佢嘅家人係卡帕多西亞希臘人，因為嗰個地區唯一嘅東正教基督徒（羅姆人）就係講希臘語嘅。

錫南出生嘅地方阿厄爾納斯係一條冇亞美尼亞居民嘅希臘村，有啲學者認為呢個更加支持佢係希臘人嘅理論。 再者，喺希臘人撤離呢條村之前，村裏面有一個叫Taşçıoğlu（希臘文：Ταστσιόγλου）嘅卡帕多西亞希臘家庭聲稱錫南係佢哋家族嘅一員。

學者之中冇咁流行嘅理論包括錫南係阿爾巴尼亞人、甚至係猶太人、或者係基督教土耳其人。 根據大英百科全書，錫南可能係亞美尼亞人或希臘人。 希羅卡拉卡村有個當地傳統話錫南係保加利亞人出身，佢嘅家族來自嗰條村。 同時，土耳其學者亦都爭論話錫南嘅家族係土耳其嘅基督教。 1935年，一個由土耳其歷史學會委託嘅委員會甚至打開咗錫南嘅墓，量度佢嘅頭骨，為嘅係證明佢嘅土耳其「種族」血統。

錫南細個就幫佢老豆做嘢，所以到佢被徵召入伍嘅時候，已經對建築實務有好好嘅基礎。 喺托普卡匹皇宮圖書館有三份簡短嘅記錄（《無名氏文本》、《建築傑作》、《建築之書》），係錫南口述畀佢朋友兼傳記作者穆斯塔法·薩伊·切萊比聽嘅。喺呢啲手稿度，錫南透露咗佢年輕時同軍旅生涯嘅一啲細節。佢老豆被稱為「阿卜杜勒門南」（意思係「阿拉嘅僕人」），呢個係奧斯曼時期經常用嚟形容一個皈依伊斯蘭教嘅人嘅非穆斯林老豆嘅稱號。

## 軍事生涯
喺1512年，希南（Sinan）根據德夫希爾梅制度（devshirme）俾人徵召入奧圖曼帝國嘅軍隊服務。 佢俾人送去君士坦丁堡，接受訓練成為耶尼切里（Janissary）嘅軍官，並改信伊斯蘭教。 由於佢年紀太大，無辦法進入托普卡帕宮（Topkapı Palace）嘅恩德倫學校（Enderun School），所以佢被送去一間輔助學校學嘢。 有啲記錄話佢可能曾經喺帕加勒·易卜拉欣帕夏（Pargalı İbrahim Pasha）嘅學校做學徒，或者係嗰度攞到伊斯蘭名「Sinan」。起初佢學咗木工同數學，但因為佢嘅聰明才智同抱負，佢好快就幫助頂尖嘅建築師，並接受咗建築師嘅訓練。

喺之後六年裡面，佢仲訓練成為耶尼切里嘅軍官（*acemioğlan*）。根據有啲來源，佢可能有參加塞利姆一世（Selim I）最後一次嘅軍事行動，去羅德島（Rhodes），但當蘇丹過身嘅時候，呢個計劃就終止咗。兩年之後，佢見證咗貝爾格萊德嘅征服。喺新蘇丹蘇萊曼大帝（Suleiman the Magnificent）統治期間，佢以禁衛騎兵成員嘅身份，參與咗莫哈赤戰役（Battle of Mohács）。之後佢被晉升為御林軍隊長，並畀咗步兵學員隊指揮權佢。之後佢被派駐去奧地利，嗰度佢指揮第62火槍兵軍團（Rifle Corps）嘅Orta單位。 佢成為咗弓箭嘅高手，同時作為建築師，學識咗點樣識破結構嘅弱點嚟攻破佢哋。1535年佢以御林軍指揮官嘅身份參加咗巴格達戰役。1537年，佢參與咗科孚島（Corfu）、阿普利亞（Apulia）同摩爾達維亞（Moldavia）嘅遠征。

喺呢啲遠征期間，佢證明咗自己係一個能幹嘅建築師同工程師。當奧圖曼軍隊攻佔開羅之後，希南被晉升為總建築師，並獲得咗拆除任何不符合城市規劃嘅建築物嘅權力。 喺東方戰役期間，佢幫手建設咗防禦工事同橋樑，好似跨過多瑙河嘅橋。佢仲將教堂改建成清真寺。喺1535年對波斯嘅戰役中，佢為軍隊建造咗艦艇，幫助炮兵跨過凡湖（Lake Van）。因為呢件事，佢獲得咗「Haseki'i」呢個稱號，成為蘇丹嘅護衛隊軍士（Sergeant-at-Arms），呢個職位相當於耶尼切里阿哈嘅地位。

當切萊比·呂特菲帕夏（Chelebi Lütfi Pasha）喺1539年成為大維齊爾嘅時候，佢任命咗曾經喺佢指揮下服務嘅希南成為「幸福宅邸嘅建築師」（Architect of the Abode of Felicity）。呢個係一個偉大嘅事業嘅開始。呢個職位要求監督奧圖曼帝國內部嘅基建項目同物資流通。佢仲負責設計同建設公共設施，好似道路、水利工程同橋樑。多年來，佢將自己嘅職位轉變成為「帝國建築師」，建立咗一個龐大嘅政府部門，佢嘅權力甚至比佢嘅上司仲大。佢成為咗一個完整建築師團隊嘅首領，訓練咗一大班助手、副手同學生。

## 作品
作為一個隨軍工程師，希南透過實踐嚟累積經驗，不單只係理論上。依一點似西方文藝復興時期嘅建築師伯魯乃列斯基同米開朗基羅。

喺米馬爾·希南開展建築師生涯個陣，奧斯曼建築依然好務實。建築物純粹將之前嘅建築物複製，剩係跟住基本嘅設計起。依啲建築物就好似一啲碎件揍合一齊，無一個完整嘅概念。建築師要描繪一啲助手同工頭睇得明嘅圖則，避免一啲新奇嘅起野意念。另外，當時嘅建築師喺設計上用過多嘅安全邊際，導致物料同勞工嘅浪費。希南逐漸轉變奧斯曼嘅建築習慣，革新之中改變傳統，達致完美。

## 參考
巴仙

，又或者叫、**百分比**、**百分率**或者**百分數**，係種表達比例或者分數數值嘅方法，將一個數分成100份然後計佔幾多份，通常會用到符號**%**表達，亦可以用幾成幾來表達（例如14%即係一成四，39%即係三成九）。

## 例子
*1\%={1\over 100}
*100\%=1
*50\%={1\over 2}
*200\%=2

## 睇埋
*千分數
包頭

**包頭**（；蒙古文：/，鮑培轉寫：Buɣutu qota，斯拉夫蒙文：Бугат хот）喺中國內蒙古，家下係地級市，叫**包頭市**。
克拉瑪依

**克拉瑪依**喺中國新疆，家下係地級市，叫**克拉瑪依市**。

## 睇埋
* 克拉瑪依大火
峨嵋山

**峨嵋山**（；又寫做**峨眉山**）係位於中國四川樂山峨嵋山市嘅山。峨嵋山山勢斜，風景靚，有「秀甲天下」之稱。峨嵋山係四大佛教名山當中最高嘅山。1996年12月6號，峨嵋山同樂山大佛一齊俾聯合國教科文組織列入世界遺產名錄。

## 概況
峨嵋山景區面積154平方公里。氣候多樣，植被豐富，共有三千幾種植物，其中包括世界稀有樹種。山路沿途有出名嘅峨嵋靈猴，會向遊人攞嘢食。喺2007年以前可坐觀光纜車到最高嘅萬佛頂，後因生態問題停咗，佛教聖地華藏寺所在地金頂（3079.3米）成為遊客可以抵達嘅最高點。另外，峨嵋山日出同雲海都好出名。

## 宗教
峨嵋山本來係道教發源地之一，係道教三十六小洞天之一，之後因為明清兩代皇帝嘅緣故而成為中國四大佛教名山之一，拆咗先前嘅宮觀，又或者改爲佛寺。現有寺廟大約廿六座，八大寺廟至重要，佛事頻繁。傳說峨眉山係佛教普賢菩薩嘅道場。金頂整咗普賢菩薩像響度，另外金頂有睹光臺，可以睇到峨嵋佛光。

## 參考書
*  ISBN 

## 註
真核生物

**真核生物**係由真核細胞組成嘅生物，包括動物、植物、真菌同原生生物。

如果按三域分法，真核域生物數量，只係佔好少。然而佢哋好大件，生物質量上，就係至原域生物嘅總和。

## 文
西洋學名寫**Eukaryota，或 **Eukarya**，希腦文εὖ同κάρυον。

英文叫**Eukaryote'''。
城門水塘

**城門水塘**（）舊史嗌**銀禧水塘**（）係香港一水塘，喺新界城門，城門谷上截，歸荃灣區。城門水塘1937年全部落成，供水亦送到香港島。水塘西南下游另有下城門水塘，歸沙田區。所以有時城門水塘會叫**上城門水塘**，以資識別。城門水塘間中又上指城門水塘同下城門水塘。

本文只講銀禧水塘。1935年，英王佐治五世登基25年，水塘就快完工，所以起名銀禧水塘紀念。

為城門水塘以及上游涌流集水，菠蘿坳對上要搬到其他方，涉及城門八村。當時八村，老圍（大圍）、白石窩、碑頭肚、石頭見、芙蓉山、南房肚、大碑瀝、張屋（河瀝邊），分散到錦田、大埔，同和合石、粉嶺、上水等，重新置村。居民主要客家人，有855人，鄭氏為主，亦有張、高、羅、鄧、曾。政府收購原本種植，同畀賠償金，方便佢哋買田地維生。

類:荃灣區
禮樂街道

**禮樂街道**（lai5 ngok6 gaai1 dou3，簡稱禮樂）係中國廣東省江門市江海區下邊嘅一條街道，總面積50平方公里，人口6.1萬。講四邑話、廣府話、禮樂話（消退緊）。

## 行政區劃
有3個社區同22條村
*社區：墟鎮社區、文苑社區、文昌沙社區
*村：英南村、跨龍村、雄鄉村、雄光村、五四村、東仁村、東紅村、英北村、敬和村、威西村、威東村、武東村、烏紗村 、新創村、新豐村、新興村、新華村、新民村、向前村、向榮村、向民村、向東村

## 名人
*曾志偉
*曾寶儀
*曾國祥
禮樂

**禮樂**係中華文化重要元素，由禮節同音樂組成，早響西周時期周公旦就已經製禮作樂。春秋時期孔子認為君子一定要識禮樂，重話：「君子三年不為禮，禮必壞；三年不為樂，樂必崩。」，亦係成語「禮樂崩壞」嘅出處。
名人

**名人**可以係：
* 出名或有名嘅人，別稱名流（英文：Celebrity）。
* 日本話入邊嘅名人，泛指各個行業受推崇嘅人。
* 《名人》，川端康成嘅圍棋小說。
* 名人牌電子詞典。
禮樂制度

**禮樂制度**係中國封建社會時期嘅禮教體系，最早起源於西周時期，傳聞係由周公最初創立嘅。禮樂制度由「禮」（禮儀）同「樂」（音樂）兩部分構成，「禮」規定唔同人之間嘅社會等級同埋相互之間嘅禮儀，「樂」規定喺乜嘢場合要奏乜嘢音樂。
DC

**DC**可以解：
*華盛頓特區（District of Columbia）
*乾電（Direct Current）
*數碼相機（Digital Camera）
*dc (程式)
乾電

**乾電**，兩廣地區嗌**直流電**，符號係⎓，係一種電流方向始終唔變、由正極流去負極嘅供電方式。

## 睇埋
*濕電
數碼相機

**數碼相機**係用電子感應器將光學影像轉換做數碼檔案嘅相機，唔需要用菲林。
做扒

**做扒**（英文：**Standupper**）係電視台報新聞嘅其中一隻方式，記者要去到新聞現場，響鏡頭面前做直播或者錄影一段片。
## 睇埋
*主播
克拉瑪依大火

**克拉瑪依大火**係1994年12月8號喺中國新疆克拉瑪依市友誼館發生嘅一場大火。大火導致325人遇難，其中288人係中小學生。

事後當局無舉行過任何紀念活動，而根據生還者嘅回憶，大火發生嘅時候有人嗌過「讓領導先走」（「畀領導走先」），成為醜聞。

## 參考
高鐵酸鉀

**高鐵酸鉀**，化學式為K2FeO4，係極好嘅氧化劑，有高效嘅消毒作用。密封乾燥儲存。

## 性質
純淨嗰陣係暗紫色有光澤嘅碎粉。極易溶喺水產生淺紫紅色溶液，靜置就會逐漸分解成氧氣同氫氧化鐵沉澱，呢個過程會升高溶液嘅pH值。
:\ 4K_2FeO_4+10H_2O\rightarrow 4Fe(OH)_3+8KOH+3O_2\uparrow
氧化劑

**氧化劑**係喺氧化還原反應入邊，由高價變為低價（即係得到電子）嘅物質，有氧化性，被還原，產生還原產物。

## 常見嘅氧化劑
* 氧氣（O2）、臭氧（O3）
* 氟氣（F2）、氯氣（Cl2）、溴（Br2）
* 次氯酸（HClO）、氯酸鉀（KClO3）
* 浓硫酸（H2SO4）、硝酸（HNO3）
* 高錳酸鉀（KMnO4）、重鉻酸鉀（K2Cr2O7）

## 睇埋
* 還原劑
氧化還原反應

**氧化還原反應**（英文：Redox，*Red*uction-*Ox*idation）係一類元素反應前後化合價發生升降（電子發生轉移）變化嘅化學反應。呢類反應可以理解成由氧化反應同還原反應組成，遵守電荷守恆。

## 概念
本質係電子發生轉移，即電子有得失或偏移。化合價升高（失電子）嘅反應係氧化反應；化合價降低（得電子）嘅反應係還原反應。化合價升高嘅物質被氧化，係還原劑，產生嘅產物係「氧化產物」；化合價降低嘅物質被還原，係氧化劑，佢嘅產物係「還原產物」。

中國大陸高中化學課堂有條噉嘅口訣：

失（失去電子）升（化合價升高）氧（發生氧化反應）還（充當還原劑），降（化合價降低）得（得到電子）還（發生還原反應）氧（充當氧化劑）。

喺有機化學裡面，氧化反應一般特指有機物得到氧或者失去氫嘅反應。而還原反應特指有機物得到氫或者失去氧嘅反應。

## 例子
* 一級醇加重鉻酸鉀（氧化劑）產生成羧酸嘅反應。
* 羧酸被氫化鋁鋰（還原劑）還原出醇嘅反應
* 放鐵（還原劑）入硫酸銅溶液，置換出銅
* 放鋅入酸，產生相應嘅鋅鹽同氫氣嘅反應
Cheat Engine

**Cheat Engine**係一套開放原碼嘅電腦程式，有記憶體位址掃描器、十六進制編輯器同埋除錯器功能，多數用落電腦遊戲出貓。
氧化數

**氧化數**（好多時候又混稱為**化合價**，初等化學就經常用呢種叫法，但實際上兩者概念唔同）係一個用來描述化合物入面原子嘅氧化程度嘅量。

按照初等化學嘅觀點，一個化合物入面一個原子嘅氧化數係正 x，表示佢喺構成嗰個化合物嘅時候失去咗 x 個電子，或者喺佢形成嘅共價化學鍵入面有 x 個電子偏離咗爾個原子。相反，如果一個化合物入面一個原子嘅氧化數係負 x 嘅話，表示佢喺構成嗰個化合物嘅時候得到咗 x 個電子，或者喺佢形成嘅共價化學鍵入面有 x 個電子偏向爾個原子。根據規定，喺單質入面，原子嘅氧化數係 \mathbf{0}。

## 編/判斷氧化數嘅規矩
# 元素嘅氧化數係 \mathbf{0}
# 任何一個原子嘅氧化數唔可以超過佢嘅最外層電子嘅數目
# 由剩係一個元素變成嘅簡單離子嘅氧化數係嗰個離子嘅電荷數
# **所有**鹼金屬喺佢哋嘅化合物裏面嘅氧化數都係 \mathbf{+1}
# **所有**鹼土金屬喺佢哋嘅化合物裏面嘅氧化數都係 \mathbf{+2}
# 氫喺化合物裏面嘅氧化數**通常**都係 \mathbf{+1}
# 氟喺**所有**化合物裏面嘅氧化數都係 \mathbf{-1}
# 氯、溴同埋碘喺化合物裏面嘅氧化數**通常**都係 \mathbf{-1}
# 氧喺化合物裏面嘅氧化數**通常**都係 \mathbf{-2}
# 喺一個化合物裏面所有構成元素嘅氧化數加埋之後**一定**係 \mathbf{0}
# 喺一個多原子離子裏面所有構成元素嘅氧化數加埋之後**一定**係嗰個離子嘅淨電荷數
# 每一個元素組成唔同化合物嘅時候氧化數可以唔同
商務中心

**商務中心**即係已經提供咗基本裝修同設備嘅寫字樓，一租落就即刻可以辦公。商務中心通常由好多個獨立辦公房或者辦公檯組成，而接待員、秘書、茶水間同會客房就係所有租客一齊分享。

類:寫字樓
金泫雅

**金泫雅**（，）南韓女歌手，2007-2008 以女團組合Wonder Girls成員，2009年以4minute成員出道，並於組合中擔任rapper

## 出面網頁
MFR

**MFR**係簡寫，可以解：
*生產商（Manufacturer）
*流量（Mass flow rate）
*惡人谷國際機場（Rogue Valley International–Medford Airport）嘅IATA碼
2號幹線

**2號幹線**係香港東嘅一條幹線公路，連接香港島東區太古城同新界東沙田區馬料水，入面包括兩條收費行車隧道：東區海底隧道同大老山隧道。

2號幹線途經路段有：大老山公路、大老山隧道、觀塘繞道、鯉魚門道、東區海底隧道。南面嘅東區海底隧道接住東區走廊，北面嘅大老山公路接住吐露港公路。幹線沿途同1號幹線、4號幹線、5號幹線、7號幹線同埋9號幹線連接。
魯班

**魯班**（真名古籍記載有**公輸班**、**公輸盤**同**公輸般**等，亦都有尊稱**公輸子**）係春秋末葉工匠，俾後世尊為中國工匠師祖。據說魯班喺魯國嘅一個世代大家族——公輸族出世，由於佢係魯國人，又俾人叫做魯班或者**魯般**，後來，魯班依個名流傳得最廣泛，成為通稱。

魯班喺約莫前507年（周敬王十三年）出世，40年後隱居歷山（今日濟南市東南，又叫做千佛山），前444年（周貞定王二十五年）之後死。

## 參考

## 出面網頁

類:魯 (周) 人
法蘭克·洛伊·賴特

**法蘭克·洛伊·賴特**（，亦有翻譯成**萊特**嘅，）係美國建築師、室內設計師、作家同教育家。

法蘭克·洛伊·賴特係20世紀前半期最有影響嘅建築師之一，設計咗超過1000個建築設計、其中完成咗約500棟建築。賴特相信建築嘅設計應該達到人類同環境之間嘅和諧，一套叫做「有機建築」嘅哲學。有機建築最佳嘅實例係賴特所設計嘅落水山莊（1935年），曾被稱許做「美國史上最偉大嘅建築物」。
 

喺賴特超過70年嘅建築師生涯（1887年－1959年）入面，設計咗一系列各式建築，包括辦公室、教堂、摩天大樓、旅館同博物館，另外重包含好多室內物品嘅設計，好似傢俱、花窗玻璃。賴特一生作咗二十本書同好多文章，並且係一位受歡迎嘅講者。

生前就已經廣為人知嘅賴特，喺1991年俾美國建築師學會叫做「最偉大嘅美國建築師」。

## 早年生活同教育
### 童年時期（1867–1885）
萊特喺1867年6月8號出世喺威斯康星州嘅里奇蘭中心，但係佢成世都堅持話自己係1869年出世。 喺1987年，有位萊特嘅傳記作者話佢可能受洗嗰陣叫「Frank Lincoln Wright」或者「Franklin Lincoln Wright」，但係呢啲講法都冇實際文件支持。

萊特老豆威廉·凱里·萊特（1825–1904）係個「有音樂天分、識講嘢、有時仲會講道嘅人，喺1857年考到律師牌。」 佢仲係個有出版作品嘅作曲家。 威廉本身係麻省人，以前做過浸禮會牧師，但係之後跟埋老婆嘅家人信一神教。

萊特阿媽安娜·勞埃德·瓊斯（1838/39–1923）係位老師，亦都係勞埃德·瓊斯家族嘅成員；佢父母由威爾士移民去威斯康星州。 安娜有個阿哥叫詹金·勞埃德·瓊斯，係中西部一神教信仰傳播嘅重要人物。

根據萊特嘅自傳，佢阿媽懷孕嗰陣就話佢第一個仔會大個之後起靚樓。佢仲喺萊特個嬰兒房度貼滿英國大教堂嘅圖畫，想激發細路仔嘅雄心壯志。

萊特喺個「唔穩定嘅家庭、成日都冇錢用、長期窮同焦慮」嘅環境度大，仲有個「好痛苦同明顯唔開心嘅童年」。 佢老豆喺愛荷華州麥格雷戈（1869年）、羅德島州波塔基特（1871年）同麻省韋茅斯（1874年）都做過牧師。因為萊特一家喺韋茅斯都過得唔好，佢哋就返咗去春綠，嗰度有啲勞埃德·瓊斯家族嘅親戚可以幫威廉搵工。1877年，佢哋搬去咗麥迪遜，威廉喺嗰度教音樂，仲做埋新成立嘅一神教會嘅秘書。雖然威廉冇乜理自己啲仔女，但係佢都有同佢哋分享音樂嘅樂趣。

1876年，安娜睇到一個叫福祿貝爾恩物嘅教育積木展覽，呢啲積木係一種創新幼稚園課程嘅基礎。安娜係個受過訓練嘅老師，佢好鍾意呢個課程，就買咗一套俾當時9歲嘅萊特玩。套積木入面有好多唔同幾何形狀嘅木塊，可以砌成唔同嘅二維同三維結構。喺佢嘅自傳入面，萊特咁樣形容呢啲練習對佢設計方法嘅影響：「我坐喺幼稚園張細檯度玩咗好多年... 我玩正方體、球體同三角形... 呢啲光滑嘅楓木積木... 到而家我手指都仲記得佢哋嘅感覺...」

1881年，萊特14歲嗰陣，佢父母分居。1884年，佢老豆告安娜離婚，理由係「... 情感虐待同身體暴力同埋遺棄配偶」。 萊特讀麥迪遜中學，但係冇證據話佢有畢業。 佢老豆喺1885年離婚之後就離開咗威斯康星州。萊特話佢從此之後就再冇見過佢老豆。

### 教育經歷（1885–1887）
1886年，19歲嘅萊特以特別學生身份入讀威斯康星大學麥迪遜分校。佢跟住土木工程教授艾倫·D·康諾弗 讀書，但係冇攞到學位就走咗； 1955年，大學頒咗個榮譽藝術博士學位俾當時88歲嘅萊特。

萊特阿叔詹金·勞埃德·瓊斯喺1885年請咗芝加哥建築師事務所Joseph Lyman Silsbee設計芝加哥嘅All Souls Church。1886年，Silsbee事務所又俾瓊斯請去設計Unity Chapel，就係佢喺威斯康星州懷俄明嘅私人家庭教堂。

雖然萊特唔係Silsbee事務所正式請嘅員工，但係佢都識畫圖，仲「負責咗威斯康星州嗰度嘅室內[設計同建築]」。 所以呢間教堂就係萊特目前已知最早嘅作品。

教堂起好之後，萊特就搬去咗芝加哥。

## 中年危機

### 家庭風波

1903年，當萊特幫艾德溫·切尼（係佢奧克帕克嘅鄰居）設計屋嘅時候，佢就愛上咗切尼嘅老婆，瑪瑪·波斯威克·切尼。瑪瑪係個好現代嘅女人，對屋企以外嘅事物都好有興趣。佢係個早期嘅女權主義者，萊特覺得佢係自己嘅知識平等對手。佢哋嘅關係變成咗城中熱話，大家經常見到佢哋喺萊特嘅車上兜下兜下穿過奧克帕克。1909年，萊特同瑪瑪喺歐洲見面，撇低咗佢哋嘅配偶同埋仔女。萊特留喺歐洲差唔多一年，首先係喺意大利嘅佛羅倫斯住，當時佢同佢大仔勞埃德住一齊，之後佢搬咗去費索萊，意大利，同瑪瑪住埋一齊。期間艾德溫·切尼批准咗畀瑪瑪離婚，不過萊特嘅老婆凱瑟琳唔肯批俾佢離婚。萊特喺1910年10月返美國之後，就說服佢阿媽喺威斯康辛州春青鎮幫佢買塊地。呢塊地係1911年4月10號買嘅，啱啱就係佢阿媽家族洛伊德·鐘斯家族嘅地隔籬。萊特開始為自己起間新屋，佢叫呢間屋做，喺1911年5月開始建嘅。重複出現嘅主題都嚟自佢阿媽嗰邊：塔里耶森係個威爾斯嘅詩人、魔術師同牧師。家族座右銘「**」（「真理對抗世界」）係出自威爾斯詩人，佢都有個仔叫塔里耶森。呢個座右銘到今日都仲係威爾斯嘅大德魯伊同首席詩人嘅戰吶。

### 塔里耶森嘅慘劇

1914年8月15號，當萊特喺芝加哥工作嘅時候，個僕人朱利安·卡爾頓縱火燒咗塔里耶森嘅起居室，然後用斧頭殺咗七個人。死者包括瑪瑪；佢兩個仔女，約翰同瑪莎·切尼；一個園丁（大衛·林布洛姆）；一個繪圖員（艾米爾·布羅德爾）；一個工人（托馬斯·布魯恩卡）；同另一個工人嘅仔（恩尼·韋斯頓）。有兩個人倖存，其中一個係威廉·韋斯頓，佢幫手撲熄咗差唔多燒光間屋嘅火。卡爾頓喺行兇之後吞咗鹽酸，企圖自殺。佢幾乎俾人私刑，但係最後俾人帶去威斯康辛州道奇維爾嘅監獄。卡爾頓喺襲擊七個禮拜之後，因為餓死而死。

### 離婚
1922年，基蒂·萊特終於批咗萊特離婚。根據離婚條款，萊特需要等一年先可以同佢當時嘅情婦莫德·"米里亞姆"·諾埃爾結婚。1923年，萊特嘅阿媽安娜（洛伊德·鐘斯）過咗身。萊特喺1923年11月同米里亞姆·諾埃爾結婚，但係佢對嗎啡上癮導致佢哋嘅婚姻唔夠一年就玩完。1924年，佢哋分居之後，但仲未離婚，萊特識咗奧爾吉萬娜·拉佐維奇·欣岑堡。佢哋喺1925年搬埋去塔里耶森住，冇幾耐奧爾吉萬娜就懷孕。佢哋嘅女仔伊奧萬娜喺1925年12月3日出生。

1925年4月20號，另一場火燒咗塔里耶森嘅平房。估計係新安裝嘅電話系統嘅電線短路引起嘅，呢場火燒咗萊特估值介乎25萬至50萬美元嘅日本版畫藏品（到）。萊特重新起返咗住宅，佢改呢間屋叫塔里耶森 III。

1926年，奧爾吉萬娜嘅前夫弗拉迪馬·欣岑堡要求爭取佢個女斯維特蘭娜嘅撫養權。1926年10月，萊特同奧爾吉萬娜畀人控告違反咗曼恩法案，佢哋喺明尼蘇達州托卡灣畀人拘捕咗。 呢啲指控後來被撤銷。

萊特同米里亞姆·諾埃爾嘅離婚喺1927年完成。萊特再一次需要等一年先可以再婚。萊特同奧爾吉萬娜喺1928年結婚。

## 參考